Σπουδαία νέα: Ο Χένρικσεν νίκησε στην πιο σημαντική «μάχη» της ζωής του\nΠολυ ευχάριστα νέα έρχονται από τη Δανία όσον αφορά στον Ρενέ Χένρικσεν. Ο παλαίμαχος άσος τους Παναθηναϊκού είχε διαγνωστεί πριν από περίπου έναν χρόνο με μία σπάνιας μορφής ασθένεια όμως δεν το έβαλε κάτω. Πάλεψε και κέρδισε την ασθένειά του όπως ο ίδιος αποκαλύπτει και μάλιστα έπαιξε ξανά ποδόσφαιρο σε αγώνα των παλαίμαχων της Άαλμποργκ.\nΑμέσως μετά από αυτό το παιχνίδι ο Χένρικσεν μιλώντας για την περιπέτειά του δήλωσε: «Το θεωρώ μία πολύ σπουδαία πρόοδο για την κατάστασή μου πως το σώμα μου έχει επανέλθει και μπορώ και πάλι να παίξω ποδόσφαιρο. Η επιστροφή μου στο γήπεδο, δείχνει ότι είμαι και πάλι αρκετά καλά. Την περίμενα πολύ αυτή την ημέρα. Για να είμαστε ρεαλιστές η ασθένεια πάντα θα υπάρχει μέσα στο σώμα μου και δεν μπορεί ποτέ να ελεγχθεί απόλυτα. Παρ’ όλα αυτά φαίνεται πως για την ώρα δεν είναι ενεργή. Φυσικά και είμαι πολύ πίσω σε φυσική κατάσταση σε σχέση με το πως ήμουν πριν την ασθένεια όμως και μόνο την επιστροφή μου τη θεωρώ μία νίκη».\nΓια το πως μπορεί να εξελιχθεί η ασθένεια είπε: «Είναι πολύ δύσκολο να απαντήσω σε αυτό. Κάποια στιγμή θα αναπτυχθεί και πάλι όμως αυτό μπορεί να είναι τον άλλον μήνα, μπορεί να είναι και σε 20 χρόνια. Δεν το σκέφτομαι, έχω στο μυαλό μου μόνο να ζω σαν ένας κανονικός άνθρωπος. Κάθε μέρα για μένα είναι χρυσή». www.in.gr


Στον Ατρόμητο ο Πρεβεζάνος Νάτσος μέχρι το 2020! | sport24epirus.gr\nΣτον Ατρόμητο ο Πρεβεζάνος Νάτσος μέχρι το 2020!\nΠαίκτης του Ατρόμητου μέχρι το 2020 τουλάχιστον θα παραμείνει ο Σπύρος Νάτσος.\nΜάιος 28, 2017, 17:21\nΟ 19χρονος που βρίσκεται στο Περιστέρι από το 2012 έχει περάσει από όλα τα τμήματα των ακαδημιών, ενώ το 2015 υπέγραψε το «παρθενικό» του επαγγελματικό συμβόλαιο στην πρώτη θητεία του Ρικάρντο Σα Πίντο στο «αστέρι».\nΑτρόμητος ο Νάτσος μέχρι το 2020!\nΗ ΠΑΕ Ατρόμητος Αθηνών ανακοινώνει με ιδιαίτερη χαρά ότι ο Σπύρος Νάτσος θα συνεχίσει να «μεγαλώνει» μαζί μας και τα επόμενα χρόνια!.\nΟ 19χρονος ποδοσφαιριστής (γεννηθείς στις 9 Ιουνίου 1998) βρέθηκε στα γραφεία της ΠΑΕ και υπέγραψε την επέκταση του ισχύοντος συμβολαίου (έληγε τον ερχόμενο Δεκέμβριο) μέχρι τον Ιούνιο του 2020 παρουσία του Τεχνικού Διευθυντή Γιάννη Αγγελόπουλου.\nΣτο atromitosfc.gr δήλωσε τα εξής: «Νιώθω μεγάλη χαρά που θα συνεχίσω τα επόμενα χρόνια στον Ατρόμητο γιατί είμαι εδώ από μικρή ηλικία και τον έχω σαν την οικογένεια μου. Θέλω να ευχαριστήσω πάρα πολύ όλους όσοι με έχουν αγκαλιάσει από την πρώτη στιγμή που ήρθα στην ομάδα και πίστεψαν σε εμένα.\nΟ Σπύρος Νάτσος ήρθε στον Ατρόμητο το 2012 σε ηλικία 14 ετών από την Πρέβεζα και έχει περάσει από όλες τις ομάδες των Υποδομών (Κ15, Κ17, Κ20). Τον Ιανουάριο του 2015 έγινε για πρώτη φορά επαγγελματίας κατόπιν εισήγησης του Ρικάρντο Σα Πίντο στην πρώτη του θητεία στην ομάδα μας.\nTagged with: ΑΤΡΟΜΗΤΟΣ, ΝΑΤΣΟΣ, ΠΡΕΒΕΖΑ, ΣΠΥΡΟΣ\nPrevious article Με την κούπα και ελληνική σημαία ο Παπασταθόπουλος(pic)\nNext article ΧΑΡΙΣΗΣ – Ο ΠΑΣ, οι ομάδες που τον θέλουν και το εξωτερικό


Οι Σφακιανοί ζητούν από τον Δήμο Χανίων ανδριάντα του... - Flashnews.gr\nΟι Σφακιανοί ζητούν από τον Δήμο Χανίων ανδριάντα του Μανούσου Κούνδουρου\nΉταν ένας από τους όρους της δωρεάς της οικίας του Βουλευτή της Κρητικής Πολιτείας στον Δήμο Χανίων\nΜικρό χρονικό διάστημα μετά την εκδήλωση αφιερωμένη στους Σφακιανούς Βουλευτές της Κρητικής Πολιτείας και με κοινή τους ανακοίνωση η Ένωση Σφακιανών Χανίων και η Ένωση των Απανταχού Σφακιανών επαναφέρουν το θέμα της εκπλήρωσης του όρου δωρεάς της βίλας Κούνδουρου στον Δήμο Χανίων, που αφορούσε στην ανέγερση ανδριάντα του Μανούσου Κούνδουρου, στον προαύλιο χώρο της οικίας του.\nΣτην ανακοίνωση την οποία υπογράφουν οι Ευτύχης Κοπασάκης και Ανδρέας Κούνδουρος αναφέρονται τα εξής:\n«Η βίλα Κούνδουρου έχει ιστορική αξία για τους Σφακιανούς. Ήταν η κατοικία του Μανούσου Κούνδουρου, Σφακιανού πρωτεργάτη της «τυχερής» Επανάστασης του 1895, βουλευτή της Κρητικής Πολιτείας και του Ελληνικού Κοινοβουλίου, Σύμβουλου του Αρμοστή και Γενικού Διοικητή Κρήτης μετά την Ένωση.\nΔωρήθηκε το 1979 από το γιο του Νέαρχο στο Ελληνικό Δημόσιο που την παραχώρησε για χρήση στο Δήμο Χανίων. Ένας από τους όρους της δωρεάς ήταν και η ανέγερση ολόσωμου ανδριάντα του πατέρα του.\nΟ όρος έπρεπε να εκπληρωθεί μέσα σε 5 χρόνια, δυστυχώς όμως παραμένει ανεκπλήρωτος. Πριν από 2,5 χρόνια το οίκημα παραχωρήθηκε εκ νέου από το Υπουργείο Πολιτισμού στον Δήμο Χανίων, για μια εικοσαετία και για τις δράσεις της «Κοινωφελούς Επιχείρησης Πολιτισμού και Περιβάλλοντος Δήμου Χανίων – Κέντρο Αρχιτεκτονικής της Μεσογείου (ΚΕΠΠΕΔΗΧ-ΚΑΜ)».\nΗ Ένωση Σφακιανών Π.Ε. Χανίων και η Ένωση των Απανταχού Σφακιανών καλούν τον Δήμο Χανίων και την ΚΕΠΠΕΔΗΧ-ΚΑΜ να υλοποιήσουν τη διπλή δέσμευση που δημόσια έχει επαναληφθεί, στην πρόσφατη εκδήλωση στο ΚΑΜ για τους Σφακιανούς βουλευτές επί Κρητικής Πολιτείας:\nΝα εκπληρωθεί ο όρος της δωρεάς και να ανεγερθεί ο ανδριάντας του Μανούσου Κούνδουρου στον προαύλιο χώρο του σπιτιού του, και να τιμάται η διαδρομή και η προσφορά του, και στο πρόσωπό του η Ιστορία των Σφακιών και της Κρήτης, σε ένα τουλάχιστον δωμάτιο του οικήματος. Είναι χρέος και ιστορικό μας καθήκον!\nΟ πρόεδρος της Ένωσης Σφακιανών Χανίων Ευτύχης Κοπασάκης\nΟ πρόεδρος της Ένωσης των Απανταχού Σφακιανών Ανδρέας Κούνδουρος»\nΚυριακή, 17 Μαρτίου 2019, 20:02\nΣΥΛΛΟΓΟΣ ΣΦΑΚΙΑΝΩΝ ΧΑΝΙΩΝ


«Ενθουσιασμένος που θα παίξω στον Ολυμπιακό» - Redaroume.gr\nΑρχική/ΤΕΛΕΥΤΑΙΑ ΝΕΑ/«Ενθουσιασμένος που θα παίξω στον Ολυμπιακό»\n«Ενθουσιασμένος που θα παίξω στον Ολυμπιακό»\nΣτις πρώτες του δηλώσεις ο Κρίστιαν Φρομ στάθηκε στα πολλά και θετικά που έχει ακούσει για τον Θρύλο.\nΣε μια πολύ σπουδαία μεταγραφή προχώρησε ο Ολυμπιακός. Οι «ερυθρόλευκοι» απέκτησαν τον διεθνή Γερμανό ακραίο, Κρίστιαν Φρομ. Με τον 30χρονο παίκτη να δηλώσει ενθουσιασμένος που θα φορέσει την ερυθρόλευκη φανέλα και θα αγωνιστεί για λογαριασμό της μεγαλύτερης ομάδας στην Ελλάδα.\nΣτις πρώτες του δηλώσεις, μέσα από το olympiacossfp.gr, ως παίκτης του Αυτοκράτορα του ελληνικού βόλεϊ, ο Γερμανός τόνισε: «Είμαι πολύ χαρούμενος και ενθουσιασμένος που θα παίξω για τον Ολυμπιακό, γιατί έχω ακούσει πάρα πολλά και θετικά πράγματα για το σύλλογο. Ειδικά για το πόσο επαγγελματικός και φιλόδοξος σύλλογος είναι».\nΌσον αφορά στους στόχους που έχει και ο ίδιος ερχόμενος στην Ελλάδα και τον Θρύλο, ήταν ξεκάθαρος: «Θέλω να παλέψω για να κατακτήσουμε κάθε τίτλο και είμαι πεπεισμένος ότι θα έχουμε μια εξαιρετική σεζόν».\nΑΚΡΑΙΟΣ Βόλει ΚΡΙΣΤΙΑΝ ΦΡΟΜ Μεταγραφή ΟΛΥΜΠΊΑΚΟΣ\nΜεταγραφικό «μπαμ» με τον παικταρά Φρομ!\nΕπιστολή του Ολυμπιακού στην UEFA\n«Ολυμπιακός για Κριστιάνο Ντα Σίλβα» (Videos)\nΔεν γινόταν να παίξει με άλλα χρώματα!\n«Θα επανέλθει η Νάπολι για τον Τσιμίκα»\n«Διπλό» τίτλου στην Τρίπολη (Video)


Burger - Συνταγή Βίντεο - Γωγώ Δελογιάννη\nΣυνταγάρα για burgers που θα σας ικανοποιήσει, όσο δύσκολοι κι αν είστε. Εννοείται, ότι στο περιεχόμενο έχετε την απόλυτη ελευθερία να πράξετε κατά βούληση. Έτοιμοι;\nΓια 2 Burger θέλουμε:\n2 ψωμάκια περίπου 90γρ. το καθένα\n150 γρ. μπλε τυρί ή γκοργκονζόλα\n1 κ.σ. ελαιόλαδο ή βούτυρο (αν ο κιμάς δεν είναι πολύ λιπαρός)\nΠρώτα τα μπιφτέκια. Ζυμώνουμε όσο λιγότερο γίνεται τον κιμά με αλάτι και πιπέρι και συμπληρώνουμε λίγο ελαιόλαδο ή βούτυρο αν ο κιμάς δεν είναι πολύ λιπαρός. Δίνουμε σχήμα και ψήνουμε σε αντικολλητικό τηγάνι. Αν θέλουμε τα μπιφτέκια καλοψημένα, μπαίνουμε φούρνο για 6′ με 10′.\nΚόβουμε τα κρεμμύδια στη σε λεπτές φέτες και σοτάρουμε με το βούτυρο σε δυνατή φωτιά για 2′-3′ και χαμηλώνουμε σε μέτρια φωτιά. Μόλις ιδρώσουν τα κρεμμύδια ρίχνουμε τη ζάχαρη και ανακατεύουμε συνεχώς, μέχρι να δούμε να δημιουργείται μια ελαφριά καραμέλα. Μαγειρεύουμε για περίπου 10′ με 15′. Σβήνουμε με το ξύδι, συμπληρώνουμε αλάτι και πιπέρι, μαγειρεύουμε για 2′ με 3′ και έτοιμοι!\nΔείτε αναλυτικά και με ακρίβεια γραμμαρίου τη συνταγή, εδώ!\nΣυναρμολογούμε το burger κατά βούληση και συνοδεύουμε με πατατούλα τηγανητή ή σαλάτα για το ξεκάρφωμα!\nburgerκαραμελωμένα κρεμμύδιακαραμελωμενο κρεμμυδικιμάςκρεμμυδιαμοσχάριμπέργκερ\tCooking Season 1 Μανιτάρια Μοσχάρι Σχεδόν εύκολες και δύσκολες συνταγές


Κριστιάνο Ρονάλντο: «Προβάδισμα η Γαλλία για το τρόπαιο»\nΠρώτη καταχώρηση: Σάββατο, 9 Ιουλίου 2016, 11:40\nΤη Γαλλία θεωρεί φαβορί για την κατάκτηση του τροπαίου του EURO 2016 ο Κριστιάνο Ρονάλντο.\nΟ σταρ της εθνικής Πορτογαλίας σε συνέντευξη που παραχώρησε σε δημοσιογράφο της UEFA\nπαραμονές του αυριανού τελικού του ευρωπαϊκού πρωταθλήματος, τόνισε ότι η ομάδα του θα τα δώσει όλα για το τρόπαιο, ωστόσο, παραδέχθηκε ότι η Γαλλία έχει το προβάδισμα.\n«Παίζει πολύ καλά η Γαλλία. Κατά τη γνώμη μου, έχει περισσότερες πιθανότητες από εμάς για το κύπελλο. Παίζει στην έδρα της, με τον κόσμο στο πλευρό της κι αυτό είναι μεγάλο πλεονέκτημα. Έχει όλη τη χώρα για να την υποστηρίξει, αλλά είναι ένας τελικός, όπου τα πάντα είναι πιθανά», τόνισε ο CR7 και συνέχισε:\n«Εμείς είμαστε πανέτοιμοι. Θα γίνει ένας σκληρός αγώνας. Είμαστε αήττητοι στο τουρνουά έως τώρα κι ελπίζω ότι αυτό θα συνεχιστεί και στον τελικό. Θα είναι ένα δύσκολο παιχνίδι και για τις δύο ομάδες» παραδέχθηκε ο διάσημος άσος σε συνομιλία του με τον δημοσιογράφο που εργάζεται στο αρμόδιο τμήμα της UEFA, Ούγκο Πιέτρα.\nΟ Ρονάλντο δεν έκρυψε την αισιοδοξία του ότι «η Πορτογαλία θα κατακτήσει το πρώτο σημαντικό τρόπαιο της», ενώ το γεγονός ότι είναι ο πρώτος παίκτης, που σκοράρει σε τέσσερις διοργανώσεις του EURO δεν τον αγχώνει ιδιαίτερα: «Θέλω να συνεχίσω να γράφω ιστορία. Νιώθω καλά, νιώθω νέος και δυνατός. Αυτό που θέλω περισσότερο, είναι να συνεχίσω στον δρόμο των επιτυχιών».\nΤελευταία ενημέρωση: Σάββατο, 9 Ιουλίου 2016, 11:46


Sukin - Τζελ Καθαρισμού Προσώπου ΣΜΗΓΜΑΤΟΡΡΥΘΜΙΣΤΙΚΟ 125ml\nBEMA - Λοσιόν για Μύκητες Ποδιών Νυχιών Bio 10ml\nΙδανικό προϊόν για τη θεραπεία των μυκητιάσεων στα πόδια και στα νύχια. Προλαμβάνει την ανάπτυξη των..\nΟ γνωστός σε όλες μας άργιλος είναι πολύ σημαντικός για την ομορφιά μας. Έχει πολλές ευεργετικές ικα..\nΣπυράκια και ατέλειες στην επιδερμίδα σας? Εξαφανίστε τα φυσικά! Το αφρίζον καθαριστικό προσώπου Blemish Control αποτελεί ένα απαλό καθαριστικό τζελ που συνδυάζει την αντισηπτική δράση του ευκάλυπτου με την αντιβακτηριδιακή δράση του τεϊόδενδρου και την πλούσια σε αντιοξειδωτικά δράση του ροδιού. Καθαρίζει απαλά την επιδερμίδα απομακρύνοντας τους ρύπους, το μακιγιάζ αλλά και τους περιβαλλοντικούς παράγοντες - βακτήρια - που μπορούν να μολύνουν την επιδερμίδα σας. Ο Ευκάλυπτος αποτρέπει τον πολλαπλασιασμό των βακτηρίων που προκαλούν την ακμή και μειώνει την εμφάνιση της ερυθρότητας και την δημιουργία ατελειών στην επιδερμίδα. Για Λιπαρές, Ακνεϊκές Επιδερμίδες με Σπυράκια, Μαύρα Στίγματα & Ατέλειες. Εφαρμόστε πρωί-βράδυ μια μικρή ποσότητα σε βρεγμένα χέρια και δημιουργήστε αφρό. Κάνετε απαλό μασάζ στην επιδερμίδα. Ξεβγάλετε με άφθονο νερό. TIP! Για καλύτερα αποτελέσματα, συνεχίστε με την Τονωτική Λοσιόν Blemish Control που καθαρίζει και εξισορροπεί την επιδερμίδα!\nΚωδικός Προϊόντος: SUKIN54


«Κέντρο υποκλοπών η αμερικανική πρεσβεία» • Η Άποψη\nΑπό K. Π. 12:28 - 29/10/2013\nΣύμφωνα με ρεπορτάζ του περιοδικού, ειδικές μονάδες συλλογής πληροφοριών που ονομάζονται Special Collection Service στελεχωμένες από Αμερικανούς πράκτορες υπάρχουν σε 80 χώρες, εκ των οποίων οι 19 στην Ευρώπη, ανάμεσά τους και η Ελλάδα. Το Spiegel γράφει ακόμα πως εκτός από την ειδική μονάδα συλλογής πληροφοριών (SCS) που βρίσκεται στην Αθήνα, υπάρχει και εξοπλισμός που λειτουργεί εξ αποστάσεως χωρίς να απαιτείται η παρουσία προσωπικού. Ο εξοπλισμός τοποθετείται στους υψηλότερους ορόφους ή και στην ταράτσα των πρεσβειών και καλύπτεται με πάνελ ή κατασκευές για προστασία από τα αδιάκριτα βλέμματα.\nΜια τέτοια κατασκευή από λευκά δομικά υλικά διακρίνεται και στην οροφή της αμερικανικής πρεσβείας στην Αθήνα στο παλαιό κτίριο προς την πλευρά της οδού Πέτρου Κόκκαλη που καταλήγει στη Βασιλίσσης Σοφίας. Τέτοιες μονάδες παρακολούθησης υπάρχουν -σύμφωνα με το έγγραφο- μόνο στην Αθήνα, τη Μόσχα και τη Βιέννη, όσον αφορά την Ευρώπη.\nΜητρόπουλος: «Ψεύδονται σκοπίμως και εμπαίζουν το λαό»


Αίτηση καταχώρισης κοινοτικού σχεδίου ή υποδείγματος\nΟ πιο εύκολος και γρήγορος τρόπος για να καταθέσετε αίτηση καταχώρισης κοινοτικού σχεδίου ή υποδείγματος είναι η υποβολή ηλεκτρονικής αίτησης.\nΩστόσο, μπορείτε να καταθέσετε την αίτησή σας μέσω φαξ ή ταχυδρομικά, αλλά και αυτοπροσώπως στο γραφείο υποδοχής του EUIPO κατά τις ώρες λειτουργίας.\nΣε περίπτωση κατάθεσης της αίτησης μέσω φαξ, σας επισημαίνουμε ότι η ποιότητα της απεικόνισης του σχεδίου ή του υποδείγματος ενδέχεται να είναι κακή (ιδίως αν χρησιμοποιούνται φωτογραφίες), καθώς η συγκεκριμένη τεχνολογία δεν είναι κατάλληλη για την αποστολή εικόνων.\nΩς εκ τούτου, θα πρέπει να αποφεύγεται εν γένει η κατάθεση αίτησης μέσω φαξ. Ωστόσο, εάν επιθυμείτε να καταθέσετε την αίτησή σας με τον τρόπο αυτό, πρέπει να φροντίσετε να αποστείλετε στο EUIPO αντίγραφο της απεικόνισης σε έντυπη μορφή εντός 1 μηνός από την ημερομηνία παραλαβής του φαξ. Ο εξεταστής θα περιμένει πρώτα να εκπνεύσει η προβλεπόμενη προθεσμία του 1 μηνός για την παραλαβή του αντιγράφου επιβεβαίωσης, προτού προβεί σε περαιτέρω επεξεργασία της αίτησης.\nΤαυτόχρονα με την κατάθεση της αίτησης καταχώρισης πρέπει να γίνει και η καταβολή των απαιτούμενων τελών.\nΟ αιτών πρέπει να συμπληρώσει το έντυπο της αίτησης (διατίθεται στον δικτυακό τόπο του EUIPO) και να συμπεριλάβει σαφή απεικόνιση του σχεδίου ή του υποδείγματος. Η απεικόνιση μπορεί να είναι σκίτσο ή φωτογραφία.\nΗ αίτηση πρέπει να συνοδεύεται από την πληρωμή των απαιτούμενων τελών. Το ύψος των τελών διαφέρει ανάλογα με το αίτημα, π.χ. αν ζητείται ή όχι αναστολή δημοσίευσης.\nΓια περισσότερες πληροφορίες σχετικά με τον τρόπο κατάθεσης αίτησης, ανατρέξτε στις\nΚατευθυντήριες γραμμές, Εξέταση αιτήσεων για ΚΚΣΥ.\nΠοιος μπορεί να καταθέσει αίτηση για καταχώριση κοινοτικού σχεδίου ή υποδείγματος; Ο αιτών πρέπει να πληροί ορισμένες προϋποθέσεις ως προς την ιθαγένεια;\nΠρόσθετες πληροφορίες θα βρείτε στην ενότητα του δικτυακού μας τόπου που αφορά την κυριότητα.\nΠερισσότερες πληροφορίες διατίθενται στις Κατευθυντήριες γραμμές, Μέρος Β, Εξέταση, Τμήμα 2, Διατυπώσεις, παράγραφος 2.\nΤι είναι η ταξινόμηση του Λοκάρνο;\nΗ ταξινόμηση του Λοκάρνο είναι το διεθνές σύστημα ταξινόμησης βιομηχανικών σχεδίων και υποδειγμάτων το οποίο διαχειρίζεται ο Παγκόσμιος Οργανισμός Διανοητικής Ιδιοκτησίας (ΠΟΔΙ). Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) έχει καταρτίσει έναν κατάλογο προϊόντων, ο οποίος είναι γνωστός ως κατάλογος Eurolocarno και βασίζεται στην ταξινόμηση του Λοκάρνο, για την ταξινόμηση προϊόντων που αναφέρονται τόσο σε καταχωρισμένα κοινοτικά σχέδια και υποδείγματα (ΚΚΣΥ) όσο και σε αιτήσεις ΚΚΣΥ.\nΣυνιστάται ιδιαιτέρως στους καταθέτες όταν αναφέρουν προϊόντα σε μια αίτηση καταχώρισης σχεδίου ή υποδείγματος, να χρησιμοποιούν τους όρους που αναφέρονται στην ταξινόμηση του Λοκάρνο ή του EuroLocarno, προκειμένου να αποφεύγονται καθυστερήσεις που διαφορετικά θα προκύψουν στη διαδικασία καταχώρισης λόγω της ανάγκης μετάφρασης των υποβληθέντων όρων.\nΠερισσότερες πληροφορίες σχετικά με την ταξινόμηση του Λοκάρνο (σχέδια και υποδείγματα).\nΤι είναι η διεκδίκηση προτεραιότητας ενός σχεδίου ή υποδείγματος;\nΌταν κατατίθεται αίτηση για συγκεκριμένο σχέδιο ή υπόδειγμα για πρώτη φορά, χορηγείται στον κάτοχο προθεσμία 6 μηνών από την ημερομηνία πρώτης κατάθεσης, εντός της οποίας ο κάτοχος μπορεί να διεκδικήσει προτεραιότητα για την αίτησή του για κοινοτικό σχέδιο ή υπόδειγμα ενώπιον του Γραφείου. Εάν διεκδικήσετε προτεραιότητα και κάποιος άλλος καταθέσει αίτηση έπειτα από εσάς, η αίτησή σας υπερισχύει της δικής του.\nΕίναι δυνατή η διεκδίκηση της προτεραιότητας σχεδίου ή υποδείγματος για το οποίο έχει ήδη κατατεθεί αίτηση;\nΝαι. Προτεραιότητα μπορούν να διεκδικήσουν όλοι όσοι έχουν καταθέσει αίτηση καταχώρισης σχεδίου ή υποδείγματος σε οποιοδήποτε από τα κράτη που έχουν υπογράψει τη σύμβαση των Παρισίων για την προστασία της βιομηχανικής ιδιοκτησίας ή τη συμφωνία για την ίδρυση του Παγκόσμιου Οργανισμού Εμπορίου. Η κατάθεση μεταγενέστερης αίτησης στο EUIPO πρέπει να πραγματοποιηθεί εντός 6 μηνών από την πρώτη αίτηση. Στα έγγραφα που αφορούν το διεκδικούμενο δικαίωμα προτεραιότητας πρέπει να περιλαμβάνεται απεικόνιση του προγενέστερου σχεδίου ή υποδείγματος.\nΑκόμη και αν η καταχώριση ενός κοινοτικού σχεδίου ή υποδείγματος απορριφθεί, είναι δυνατή η κατάθεση μεταγενέστερης αίτησης στο EUIPO για τη διεκδίκηση της προτεραιότητας της προγενέστερης αίτησης καταχώρισης κοινοτικού σχεδίου ή υποδείγματος που απορρίφθηκε.\nΠερισσότερες πληροφορίες σχετικά με τον τρόπο υποβολής αίτησης διατίθενται στις Κατευθυντήριες γραμμές, Εξέταση αιτήσεων για καταχωρισμένα κοινοτικά σχέδια και υποδείγματα.\nΥπάρχει περιορισμός ως προς τον αριθμό των σχεδίων ή υποδειγμάτων που μπορούν να περιληφθούν σε μία αίτηση;\nΔεν προβλέπεται κανένας περιορισμός ως προς τη συνήθη κατάθεση αίτησης: ο αιτών μπορεί να καταθέσει όσα σχέδια ή υποδείγματα επιθυμεί σε μία πολλαπλή αίτηση, υπό τη μοναδική προϋπόθεση ότι τα προϊόντα στα οποία εφαρμόζεται το σχέδιο ή το υπόδειγμα ανήκουν στην ίδια κλάση προϊόντων της ταξινόμησης του Λοκάρνο, δηλαδή εμπίπτουν στην ίδια κατηγορία προϊόντων. Ο περιορισμός αυτός δεν ισχύει όταν η αίτηση αφορά διακοσμητικά στοιχεία.\nΓια περισσότερες πληροφορίες σχετικά με το σχέδιο ή υπόδειγμα και το ή τα προϊόντα του ανατρέξτε στον δικτυακό μας τόπο.\nΠόσες όψεις μπορούν να κατατεθούν για ένα σχέδιο ή υπόδειγμα;\nΠρέπει να καταθέσετε τουλάχιστον μία όψη του σχεδίου ή του υποδείγματος. Επιτρέπεται, ωστόσο, η υποβολή έως επτά όψεων ανά σχέδιο ή υπόδειγμα, συν επιπλέον τριών μη προστατευόμενων όψεων. Το ίδιο ισχύει και για τις πολλαπλές αιτήσεις. Μπορείτε να καταθέσετε έως επτά όψεις για κάθε σχέδιο ή υπόδειγμα που περιλαμβάνεται στην αίτησή σας. Εάν υποβληθούν περισσότερες από επτά όψεις, το Γραφείο θα αρνηθεί την καταχώριση και δημοσίευση οποιασδήποτε από τις πλεονάζουσες όψεις. Το Γραφείο λαμβάνει τις όψεις με τη συνεχόμενη αριθμητική σειρά στην οποία έχουν τοποθετηθεί από τον αιτούντα (άρθρο 4 παράγραφος 2 του κανονισμού σχετικά με την εφαρμογή του κανονισμού για τα κοινοτικά σχέδια και υποδείγματα).\nΠερισσότερες πληροφορίες διατίθενται στις Κατευθυντήριες γραμμές, Εξέταση αιτήσεων για καταχωρισμένα κοινοτικά σχέδια και υποδείγματα.\nΓια περισσότερες πληροφορίες μεταβείτε στην ενότητα Υποβάλετε αίτηση τώρα.\nΠοιος είναι ο μέγιστος αριθμός όψεων που λαμβάνονται υπόψη σε μια αίτηση καταχώρισης κοινοτικού σχεδίου ή υποδείγματος;\nΟ μέγιστος αριθμός όψεων που λαμβάνονται υπόψη σε μια αίτηση καταχώρισης κοινοτικού σχεδίου ή υποδείγματος στο EUIPO είναι επτά. Εάν επιθυμείτε να χρησιμοποιήσετε την αίτηση για το σχέδιο ή υπόδειγμα ως βάση για διεκδίκηση προτεραιότητας σε μεταγενέστερο αίτημα για σχέδιο ή υπόδειγμα σε άλλο σύστημα καταχώρισης, οι πλεονάζουσες όψεις θα αρχειοθετηθούν στον φάκελο αίτησης ΚΚΣΥ. Σε περίπτωση που ζητήσετε από το EUIPO επικυρωμένο αντίγραφο της αίτησης ΚΚΣΥ προκειμένου να το χρησιμοποιήσετε ως βάση για τη διεκδίκηση προτεραιότητας, το εν λόγω αντίγραφο θα περιέχει όλες τις πληροφορίες σχετικά με την αίτηση ΚΚΣΥ, συμπεριλαμβανομένων των πλεοναζουσών όψεων.\nΠώς γίνεται η εξέταση της αίτησης καταχώρισης κοινοτικού σχεδίου ή υποδείγματος;\nΟι αιτήσεις ελέγχονται κυρίως όσον αφορά τις διατυπώσεις. Δεν πραγματοποιείται ενδελεχής επί της ουσίας εξέταση, και ελέγχεται μόνον το ζήτημα αν η αίτηση αφορά πράγματι σχέδιο ή υπόδειγμα και αν το σχέδιο ή το υπόδειγμα αντιβαίνει στη δημόσια τάξη ή στα χρηστά ήθη. Σε αντίθεση με τα προβλεπόμενα στο πλαίσιο της διαδικασίας καταχώρισης σημάτων της ΕΕ, δεν προβλέπεται διαδικασία ανακοπής.\nΤο EUIPO εξετάζει την αίτηση καταχώρισης κοινοτικού σχεδίου ή υποδείγματος και, αν η αίτηση πληροί τις τυπικές προϋποθέσεις, το σχέδιο ή το υπόδειγμα καταχωρίζεται και δημοσιεύεται αμέσως, ή μετά την πάροδο της περιόδου αναστολής (κατόπιν σχετικού αιτήματος του δικαιούχου ή του αντιπροσώπου του) εντός διαστήματος 27 μηνών από την ημερομηνία κατάθεσης της αίτησης ή από την ημερομηνία διεκδίκησης προτεραιότητας.\nΕάν η αίτηση δεν πληροί τις τυπικές προϋποθέσεις, διατυπώνεται αντίρρηση (η οποία καλείται συνήθως «επιστολή γνωστοποίησης ελλείψεων» και περιλαμβάνει το ζήτημα που πρέπει να διορθωθεί καθώς και την προθεσμία εντός της οποίας οφείλει να απαντήσει ο αιτών). Η διαδικασία αυτή μπορεί να οδηγήσει σε τροποποίηση της αίτησης ή στην απόρριψή της σε περίπτωση που οι ελλείψεις που υποδεικνύονται στην ένσταση δεν αντιμετωπιστούν ικανοποιητικά. Εάν ο αιτών δεν απαντήσει στην επιστολή γνωστοποίησης ελλείψεων εντός 2 μηνών, είναι πιθανό να απορριφθεί η αίτησή του, να διαγραφούν κάποιες όψεις ή να απολέσει το διεκδικούμενο δικαίωμα προτεραιότητας.\nΠερισσότερες πληροφορίες σχετικά με τη διαδικασία καταχώρισης.\nΤι είναι η «αναστολή της δημοσίευσης» και το «αίτημα αναστολής της δημοσίευσης»;\nΜετά την καταχώριση, η αίτηση δημοσιεύεται ή υπόκειται σε αναστολή δημοσίευσης για διάστημα έως και 30 μηνών από την ημερομηνία κατάθεσης της αίτησης ή από την ημερομηνία της προγενέστερης διεκδίκησης προτεραιότητας.\nΤο αίτημα αναστολής πρέπει να περιλαμβάνεται στο έντυπο της αρχικής αίτησης. Μεταγενέστερα αιτήματα αναστολής δεν γίνονται δεκτά.\nΤο χρονικό διάστημα κατά το οποίο το σχέδιο ή το υπόδειγμα παραμένει απόρρητο παρέχει στον αιτούντα τη δυνατότητα να αναπτύξει περαιτέρω τη στρατηγική του σε θέματα μάρκετινγκ ή να ολοκληρώσει τις προετοιμασίες για την παραγωγή κρατώντας κρυφό το σχέδιο ή το υπόδειγμά του από τους ανταγωνιστές του.\nΜε την καταχώριση της αίτησης δημοσιεύονται μόνο πολύ βασικές πληροφορίες. Η ουσία του σχεδίου ή του υποδείγματος (όψεις, ένδειξη προϊόντος και ταξινόμηση) παραμένει απόρρητη. Αυτό είναι ιδιαίτερα σημαντικό για κλάδους όπως η μόδα ή η αυτοκινητοβιομηχανία, στους οποίους κρίνεται απαραίτητη η προστασία σχεδίων ή υποδειγμάτων από τους ανταγωνιστές κατά τον προγραμματισμό της παραγωγής και τη μετατροπή του σχεδίου ή υποδείγματος σε τελικό προϊόν. Ο αιτών μπορεί να ακυρώσει την αναστολή οποιαδήποτε στιγμή εντός της περιόδου των 30 μηνών ζητώντας από το EUIPO να δημοσιεύσει το σχέδιο ή υπόδειγμα. Με τον τρόπο αυτό, οι δημιουργοί και οι επιχειρήσεις μπορούν να ελέγχουν σε μεγάλο βαθμό τις δημιουργίες τους.\nΣτο τέλος της περιόδου αναστολής, εναπόκειται στον δικαιούχο ή τον αντιπρόσωπό του να αιτηθούν την πλήρη δημοσίευση του σχεδίου ή υποδείγματος καταβάλλοντας τα τέλη δημοσίευσης. Σε περίπτωση παράλειψης υποβολής του σχετικού αιτήματος από τον δικαιούχο πριν από την εκπνοή της προθεσμίας (27 μήνες το αργότερο από την ημερομηνία κατάθεσης της αίτησης ή από την ημερομηνία προτεραιότητας, εφόσον υπάρχει), το καταχωρισμένο κοινοτικό σχέδιο ή υπόδειγμα δεν θα δημοσιευθεί και ο αιτών θα απολέσει το σχετικό δικαίωμα.\nΠερισσότερες πληροφορίες σχετικά με την υποβολή αιτήματος αναστολής.\nΓια περισσότερες πληροφορίες ανατρέξτε στις Κατευθυντήριες γραμμές, Εξέταση αιτήσεων για καταχωρισμένα κοινοτικά σχέδια και υποδείγματα.\nΠρέπει να δημιουργήσω λογαριασμό για να μπορέσω να υποβάλω ηλεκτρονική αίτηση;\nΝαι, πρέπει να συνδεθείτε για να μπορέσετε να χρησιμοποιήσετε το ηλεκτρονικό έντυπο υποβολής αίτησης. Εάν δεν διαθέτετε όνομα και κωδικό χρήστη, θα πρέπει να κάνετε εγγραφή.\nΜπορώ να υποβάλω ηλεκτρονική αίτηση σε οποιαδήποτε γλώσσα της ΕΕ;\nΝαι. Το έντυπο για τη διαδικασία ηλεκτρονικής υποβολής αίτησης διατίθεται σε όλες τις γλώσσες της ΕΕ.\nΠοιες είναι οι τυπικές προϋποθέσεις για την ηλεκτρονική υποβολή αίτησης καταχώρισης κοινοτικού σχεδίου ή υποδείγματος;\nΠληροφορίες για την ηλεκτρονική υποβολή αιτήσεων θα βρείτε στην ενότητα Υποβολή αίτησης για σχέδιο ή υπόδειγμα του δικτυακού μας τόπου.\nΠώς υπογράφω την αίτηση;\nΔεν μπορείτε να υπογράψετε την αίτηση. Χρειάζεται μόνο να αναγράψετε το ονοματεπώνυμο του προσώπου που εγκρίνει την πληρωμή των τελών κατάθεσης της αίτησης.\nΣε περίπτωση υποβολής ηλεκτρονικής αίτησης, μπορώ να επισυνάψω έγγραφα περί διεκδίκησης προτεραιότητας;\nΝαι. Μπορείτε να επισυνάψετε στην ηλεκτρονική αίτηση έγγραφα προς υποστήριξη της προτεραιότητας που διεκδικείτε. Τα έγγραφα αυτά πρέπει να είναι σε μορφότυπο PDF. Έγγραφα που επισυνάπτονται σε άλλους μορφότυπους θα θεωρούνται ως μη κατατεθέντα. Δεν επιτρέπεται η επισύναψη εγγράφων ή πληροφοριών πέραν των όψεων και των εγγράφων περί διεκδίκησης προτεραιότητας.\nΑφού ολοκληρώσω την υποβολή της αίτησής μου ηλεκτρονικά, μπορώ να μεταφορτώσω ή να στείλω μέσω ηλεκτρονικού ταχυδρομείου τυχόν υπολειπόμενα έγγραφα;\nΤο EUIPO δεν κάνει δεκτά υπολειπόμενα έγγραφα μέσω ηλεκτρονικού ταχυδρομείου.\nΕάν είναι αναγκαίο, θα πρέπει να αποστείλετε με το κανονικό ταχυδρομείο τυχόν υπολειπόμενα έγγραφα που αφορούν την αίτησή σας, αναφέροντας τα στοιχεία σας και τον ηλεκτρονικό αριθμό που λάβατε μέσω της διαδικασίας ηλεκτρονικής υποβολής αίτησης. Σε κάθε περίπτωση πάντως, το EUIPO σας συνιστά να αποφύγετε, ει δυνατόν, να επικοινωνήσετε μαζί του σχετικά με την ηλεκτρονική σας αίτηση προτού λάβετε την επιστολή βεβαίωσης παραλαβής στην οποία αναγράφεται ο αριθμός της αίτησης που καταθέσατε για την καταχώριση του σχεδίου ή του υποδείγματός σας.\nΘα λάβω επιβεβαίωση παραλαβής;\nΝαι. Μόλις το EUIPO παραλάβει την ηλεκτρονική σας αίτηση, θα σας στείλει ηλεκτρονική επιβεβαίωση παραλαβής. Η επιβεβαίωση θα πρέπει να περιλαμβάνει αριθμό αναφοράς (π.χ. e 0000000456982). Αυτός δεν είναι ο αριθμός της αίτησης καταχώρισης κοινοτικού σχεδίου ή υποδείγματος. Ο αριθμός της αίτησης καταχώρισης κοινοτικού σχεδίου ή υποδείγματος αναγράφεται στην επιστολή βεβαίωσης παραλαβής της αίτησης καταχώρισης κοινοτικού σχεδίου ή υποδείγματος η οποία θα σας αποσταλεί σε μεταγενέστερο στάδιο από το τμήμα σχεδίων και υποδειγμάτων. Σας συνιστούμε να εκτυπώσετε και να φυλάξετε αντίγραφο της επιβεβαίωσης παραλαβής.\nΕάν δεν λάβετε την ηλεκτρονική επιβεβαίωση παραλαβής, είναι πιθανό η αίτηση να μην έχει αποσταλεί σωστά ή να μην έχει παραληφθεί από το EUIPO. Παρακαλείστε να επικοινωνήσετε με το κέντρο πληροφοριών το συντομότερο δυνατόν.\nΠώς μπορώ να ανανεώσω το καταχωρισμένο κοινοτικό σχέδιο ή υπόδειγμά μου;\nΤα καταχωρισμένα κοινοτικά σχέδια ή υποδείγματα (ΚΚΣΥ) ισχύουν για περίοδο 5 ετών από την ημερομηνία κατάθεσης της αίτησης. Μπορείτε να ανανεώνετε τα ΚΚΣΥ σας κάθε 5 έτη με μέγιστο όριο συνολικά τα 25 έτη από την ημερομηνία κατάθεσης της αίτησης.\nΤο τέλος ανανέωσης εξαρτάται από το χρονικό διάστημα για το οποίο ανανεώνεται το ΚΚΣΥ.\nΓια περισσότερες πληροφορίες σχετικά με τα τέλη ανανέωσης, ανατρέξτε στην ενότητα Τέλη και όροι καταβολής.\nΗ αίτηση ανανέωσης πρέπει να υποβληθεί εντός προθεσμίας 6 μηνών, η οποία λήγει την τελευταία ημέρα του μήνα κατά τον οποίο λήγει η διάρκεια προστασίας. Τα τέλη πρέπει, επίσης, να καταβληθούν εντός της ίδιας προθεσμίας. Σε αντίθετη περίπτωση, μπορείτε να υποβάλετε την αίτηση και να καταβάλετε το σχετικό τέλος εντός περιόδου παράτασης 6 μηνών, η οποία ξεκινά την επομένη της τελευταίας ημέρας του μήνα κατά τον οποίο λήγει η προστασία, εφόσον καταβάλετε και το προβλεπόμενο πρόσθετο τέλος εντός της εν λόγω περιόδου παράτασης.\nΗ ανανέωση καταχωρίζεται και τίθεται σε ισχύ την επομένη της ημερομηνίας λήξης της υφιστάμενης καταχώρισης, υπό την προϋπόθεση ότι η αίτηση ανανέωσης πληροί όλες τις προϋποθέσεις.\nΠερισσότερες πληροφορίες σχετικά με τον τρόπο διαχείρισης του ΚΚΣΥ.


Η κυβέρνηση πετά «ψίχουλα» για να ξεγελάσει τους αγρότες - ΕΛΛΑΔΑ\nΗ κυβέρνηση πετά «ψίχουλα» για να ξεγελάσει τους αγρότες\nΠαρ 07 Φεβρουαρίου 2014 07:59 από Η Άλλη Άποψη\nΣτην άμεση εφαρμογή της φορολόγησης των φτωχών και μεσαίων αγροτών με 13% από το πρώτο ευρώ καθαρού εισοδήματος προχωρά η συγκυβέρνηση, παρά τις γενικευμένες διαμαρτυρίες των αγροτών. Την επιμονή της αυτή, πάει να τη συγκαλύψει με ελιγμούς και επιμέρους αλλαγές στους αρχικούς σχεδιασμούς, που δεν αλλάζουν την ουσία της φοροληστείας σε βάρος των φτωχών και μεσαίων αγροτών. Σε αυτό το πλαίσιο, μετά τη σύσκεψη του πρωθυπουργού Αντ. Σαμαρά με τον υπουργό Αγροτικής Ανάπτυξης και Τροφίμων Α. Τσαυτάρη και τον υφυπουργό Οικονομικών Γ. Μαυραγάνη, αποφασίστηκαν τα παρακάτω μέτρα, τα οποία απέρριψαν οι αγρότες σαν κοροϊδία:\nΟι αγρότες που υποχρεούνται να τηρούν στοιχεία εσόδων-εξόδων είναι όσοι το εισόδημά τους ξεπερνά τις 15.000 ευρώ, έναντι 10.000 ευρώ που προέβλεπε η προηγούμενη ρύθμιση. Πρόκειται για ωμή κοροϊδία. Η κυβέρνηση επιμένει στη φορολόγηση της φτωχολογιάς, καθώς το όριο των 15.000 που θέτει είναι πολύ μακριά από τα αιτήματα που διαμόρφωσε το Πανελλαδικό συντονιστικό των μπλόκων και τα οποία είναι: «Όχι» στην καθιέρωση λογιστικών βιβλίων στους φτωχούς αγρότες με ετήσιο τζίρο μέχρι 40.000 ευρώ, που θα προσαυξάνεται κατά 5.000 ευρώ για κάθε παιδί. Αφορολόγητο οικογενειακό εισόδημα 20.000 ευρώ, που θα προσαυξάνεται κατά 5.000 ευρώ για κάθε παιδί. Φορολόγηση των μεγάλων επιχειρηματικών ομίλων στο 45%.\nΌλοι οι αγρότες (ακόμα και όσων το εισόδημα είναι πάνω από 15.000 ευρώ) δε θα έχουν υποχρέωση τήρησης βιβλίων αλλά συγκεντρωτικών παραστατικών εσόδων και εξόδων.Η ρύθμιση αυτή είναι χωρίς αντίκρισμα, καθώς ανεξάρτητα από εισόδημα, οι αγρότες χρειάζονται φοροτεχνικό για τα συγκεντρωτικά παραστατικά. Επιπλέον, όπως προκύπτει, σε ισχύ παραμένει η προηγούμενη κυβερνητική απόφαση σύμφωνα με τη οποία θα δηλώνονται όλες οι συναλλαγές, δηλαδή θα πρέπει να καταγράφονται στοιχεία για τα τιμολόγια και τις αποδείξεις λιανικών συναλλαγών που εκδόθηκαν. Καταχωρίζονται δηλαδή όλες ανεξαιρέτως οι δαπάνες, ακόμη και οι πληρωμές για λογαριασμούς ηλεκτρικού ρεύματος, νερού, σταθερών και κινητών τηλεφώνων! Στη βάση των συγκεκριμένων δαπανών, υπολογίζονται τα «τεκμαρτά εισοδήματα», ενώ ο φόρος υπολογίζεται πάνω στο μεγαλύτερο εισόδημα που προκύπτει ανάμεσα στο πραγματικό και το τεκμαρτό.\nΓια τα 5 πρώτα χρόνια οι αγρότες που μπαίνουν στο νέο σύστημα απαλλάσσονται από το «τέλος επιτηδεύματος», όπως και όσοι βρίσκονται βρίσκονται 3 χρόνια πριν από τη συνταξιοδότηση. Η κυβέρνηση, καμιά χάρη δεν κάνει στους αγρότες. Το ίδιο ισχύει για όσους ανοίγουν για πρώτη φορά βιβλία. Εξάλλου, σε ότι αφορά τους συνταξιούχους του ΟΓΑ, η κυβέρνηση αύξησε το όριο συνταξιοδότησης από τα 65 στα 67 και υποχρέωσε φτωχούς ανθρώπους όχι μόνο να στερηθούν τη σύνταξη για 2 χρόνια, αλλά πληρώνουν γι' αυτό το διάστημα εισφορά στον ΟΓΑ.\nΌλοι οι αγρότες θα έχουν υποχρέωση μιας ετήσιας δήλωσης ΦΠΑ, που θα υποβάλλεται στο τέλος του έτους. Απαλλάσσονται από την υποχρέωση καταβολής ΦΠΑ ως φυσικά πρόσωπα, όσοι αγρότες διαθέτουν τα προϊόντα τους μέσω τρίτων (Ομάδων, Συνεταιρισμών και εμπόρων). Οι Ομάδες και Συνεταιρισμοί που εκκαθαρίζουν τις πωλήσεις των αγροτών πραγματοποιούν την εκκαθάριση μια φορά το χρόνο. Δηλαδή, όλοι οι αγρότες θα υποχρεώνονται πλέον να κάνουν δήλωση ΦΠΑ και πολλοί από αυτούς θα κληθούν να πληρώσουν.\nΣυγκεντρωτικές καταστάσεις αναφορικά με τα έξοδα θα υποβάλλονται ετησίως.Πρόκειται κι εδώ για κοροϊδία, επειδή ναι μεν για τα έξοδα υποβάλλονται ετησίως οι δηλώσεις, όμως για τα έσοδα παραμένει η υποχρέωση να υποβάλλονται μηνιαίως.\nΟι αγρότες που εντάσσονται στο νέο καθεστώς φέτος θα έχουν προκαταβολή φόρου εισοδήματος (με τη δήλωση που θα υποβληθεί το 2015) 27,5% αντί 55% που ισχύει για τους αυτοαπασχολούμενους και επαγγελματίες. Η κυβέρνηση συμπεριφέρεται και μεταχειρίζεται το φτωχό αγρότη ως επιτηδευματία, ενώ παραμένει η φορολόγηση από το πρώτο ευρώ με 13%. (ΦΩΤΟ από την κινητοποίηση στην Κουλούρα)\nΕτικέτες: αγρότες ευρώ κυβέρνηση υποχρέωση υποβάλλονται παραμένει εισόδημα φορολόγηση αγροτών 15000 οποία φορά κοροϊδία απαλλάσσονται\nΠανελλαδική Επιτροπή Αγροτικών Μπλόκων: «Η κυβέρνηση αντί να ικανοποιήσει τα δίκαια αιτήματα, κοροϊδεύει και περιπαίζει τους αγρότες»\nΑΝΑΚΟΙΝΩΣΗ ΤΗΣ ΑΓΡΟΤΙΚΗΣ ΑΓΩΝΙΣΤΙΚΗΣ ΣΥΣΠΕΙΡΩΣΗΣ


Μήπως σε έχουν ματιάσει και δεν το ξέρεις; Έτσι θα διώξεις το κακό μάτι από πάνω σου - Kalamata Times\nΟ Ιησούς Χριστός νικά κι όλα τα κακά σκορπά. Ο Ιησούς Χριστός νικά κι όλα τα κακά σκορπά. Ο Ιησούς Χριστός νικά κι όλα τα κακά σκορπά. Η προσευχή της γης\nΓεμίστε ένα ποτήρι με νερό και βάλτε με το χέρι σας μια χούφτα αλάτι (χοντρό ή ψιλό). Ανακατέψτε λέγοντας την προσευχή. Στο τέλος ζητήστε να διαλυθεί το μάτι όπως το αλάτι διαλύεται στο νερό. Χύστε το νερό στην τουαλέτα και πλύντε το ποτήρι αμέσως. Λουλούδια επιταφίου\nΒάλτε σε ένα μικρό ποτήρι νερό και στάξτε τρεις σταγόνες λάδι. Πείτε την προσευχή. Επαλείψτε το μέτωπο του ατόμου με λίγο νερό. Η παράδοση θέλει το λάδι να διαλύεται μαζί με το κακό μάτι. Αγριμονιά και απήγανος\nΛίγο το καλοκαίρι που πλησιάζει, λίγο τα κιλά που έχουμε πάρει, λίγο το γεγονός πως έγκλειστοι στο σπίτι έχουμε πάρει αγκαλιά το ψυγείο ήρθε η ώρα να μπούμε σε έναν ρυθμό γυμναστικής και διατροφής που θα αλλάξει τόσο την ψυχολογία μας όσο και το κορμί μας.\nΔεν είναι απαραίτητο για να έχουμε μια καλή φυσική κατάσταση να τρέχουμε στα γυμναστήρια. Αρκεί να έχουμε πείσμα, μέθοδο και βέβαια διάθεση να αλλάξουμε ό,τι μας ενοχλεί πάνω μας. Τα πάντα είναι στο μυαλό μας και ο άνθρωπος όλα τα μπορεί αρκεί να καταλάβει πως είναι ένας μικρός Θεός.\nΤο πρόγραμμα γυμναστικής 6 ημερών που δουλεύει ενώ ενδυναμώνει όλο το κορμί\nΚορωναϊός ιατρεία και πολυϊατρεία\nΔίδονται επιγραμματικά οι προτάσεις του ΠΙΣ προς το ΥΥΚΑ, σχετικά με τη διαχείριση του κορωναϊού στα ιατρεία:\n1. Στα ιδιωτικά ιατρεία εξυπηρετούνται μόνο επείγοντα περιστατικά.\n2. Οι ασθενείς γίνονται δεκτοί μόνο μετά από ραντεβού και μόνο ένα συνοδό εφόσον είναι απολύτως απαραίτητος.\n3. Ασθενείς χωρίς ραντεβού αξιολογούνται στην εξωτερική πόρτα του ιατρείου και εισέρχονται αναλόγως.\n4. Παθολόγοι, γενικοί ιατροί, πνευμονολόγοι, παιδίατροι, ΩΡΛ, οφθαλμίατροι και ειδικότητες που εξετάζουν παιδιά πρέπει να λαμβάνουν μέτρα ατομικής προστασίας. Ιατρεία που δέχονται παιδιά και ενήλικες τα δέχονται σε διαφορετικές ημέρες και απολυμαίνονται καθημερινά.\n5. Εργαστήρια παντός είδους δέχονται μόνο επείγοντα με ανάλογα μέτρα προστασίας. Η γνωμάτευση των εξετάσεων και η αποστολή των αποτελεσμάτων γίνεται μέσω Ίντερνετ ή φαξ. Δεν παραδίδονται αποτελέσματα με τη φυσική παρουσία του ασθενούς ή συνοδών.\n6. Πρόβλεψη παράτασης όλων των συνταγών για χρόνια νοσήματα αυτόματα μέσω ΗΔΙΚΑ.\n7. Όλες οι άδειες ασθενείας να γίνονται αποδεκτές από τις υπηρεσίες χωρίς έγκριση από επιτροπές και χωρίς βεβαιώσεις γνήσιου υπογραφής.\n8. Κάθε είδους επιτροπές ασθενών σταματούν να δέχονται ασθενείς. Εξετάζονται μόνο επείγουσες περιπτώσεις διαδικτυακά.\nΟι αναλυτικότερες οδηγίες που θα πρέπει να τηρηθούν έχουν ως εξής:\n1. Τηλεφωνική επικοινωνία και ραντεβού:\nΟι ιατροί θα πρέπει να κρίνουν τηλεφωνικά την αναγκαιότητα του ραντεβού και να εξυπηρετούν κατά προτεραιότητα τα επείγοντα ή τα απολύτως απαραίτητα. Θα πρέπει να προβλεφθεί απόσταση ασφαλείας μεταξύ των ραντεβού ώστε να αποφεύγεται ο συνωστισμός.\nΟι ασθενείς θα πρέπει να αναμένουν σε αποστάσεις ασφαλείας (εάν είναι εφικτό > 2μέτρα) στην αίθουσα αναμονής.\nΝα επιτρέπεται μόνος ένας συνοδός ανά ασθενή, εκτός ειδικών περιπτώσεων.\nΝα υπάρχει φροντίδα ώστε να ελαχιστοποιείται ο χρόνος αναμονής των ασθενών.\nΟ ασθενής οφείλει να δηλώσει την αιτία της επίσκεψης ώστε να ληφθούν τα απαραίτητα μέτρα ασφαλείας. Σε περίπτωση δήλωσης εμπύρετου, βήχα, αναπνευστικής λοίμωξης κλπ, θα πρέπει να μπει απλή χειρουργική μάσκα στον ασθενή και να προβλεφθεί διακριτός χώρος αναμονής με επαρκή αερισμό.\nΟ ασθενής θα πρέπει να προβεί σε απαραίτητη επάλειψη αντισηπτικού διαλύματος στα χέρια του πριν οποιαδήποτε εξέταση.\nΤα απολυμαντικά χαρτομάντιλα και υλικά επαφής με τον ασθενή να αποβάλλονται σε κλειστά δοχεία απορριμμάτων.\n3. Εσωτερική οργάνωση:\nΤο νοσηλευτικό και διοικητικό προσωπικό των χώρων παροχής υπηρεσιών υγείας θα πρέπει να ακολουθεί αυστηρά τις οδηγίες του ΕΟΔΥ.\n4. Κλινική εξέταση:\nΟι ιατροί που έρχονται σε στενή επαφή με επιβεβαιωμένους ή πιθανούς ασθενείς με COVID-19 πρέπει να φορούν τον κατάλληλο εξοπλισμό ατομικής προστασίας, βάσει των οδηγιών του ΕΟΔΥ.\nΕξαιρετικά σημαντική είναι η εφαρμογή βασικών προφυλάξεων, προφυλάξεων επαφής και προφυλάξεων σταγονιδίων από το προσωπικό που εμπλέκεται στη διαχείριση του ασθενούς.\nΟ ιατρικός εξοπλισμός (στηθοσκόπια, θερμόμετρα, πιεσόμετρα) καθαρίζεται και απολυμαίνεται από τον ένα ασθενή στον άλλο.\nΎποπτα περιστατικά να προγραμματίζονται ως το τελευταίο ραντεβού της εκάστοτε ημέρας ώστε να ακολουθεί η απολύμανση, ο εξαερισμός του χώρου κλπ.\nΓια τις λοιμώξεις του αναπνευστικού θα πρέπει να γίνει τηλεφωνική αξιολόγηση, ακολουθώντας τις οδηγίες που έχει συντάξει ο ΠΙΣ. Σε ύποπτο κρούσμα σύμφωνα με τον ορισμό από ΕΟΔΥ, ακολουθεί επικοινωνία με τον ΕΟΔΥ ή με το help desk του ΠΙΣ (τα τηλέφωνα επικοινωνίας είναι στη διάθεση των ιατρικών συλλόγων), ώστε στη συνέχεια να δοθούν σαφείς κατευθύνσεις στον ασθενή.\nΟ ασθενής επικοινωνεί με τον ιατρό τηλεφωνικά και ο ιατρός προβαίνει σε λήψη ιστορικού και είσοδο στην ηλεκτρονική συνταγογράφηση μέσα από το ΑΜΚΑ του ασθενούς και αναγραφή τρίμηνης / εξάμηνης συνταγής σε χρόνια νοσήματα. Ο σκοπός της προεργασίας είναι να περιορισθεί η διαμονή του ασθενούς στο χώρο του ιατρείου.\nΤο προσωπικό των εργαστηρίων θα πρέπει να τηρεί τις οδηγίες του ΕΟΔΥ.\nΤα εργαστήρια δέχονται ασθενείς για αιμοληψία και οι απαντήσεις στέλνονται με e-mail, φαξ, διαδίκτυο, εφαρμογές κλπ για να αποφεύγονται οι άσκοπες μετακινήσεις των πολιτών και ο συνωστισμός τους.\nΝα ακολουθείται αυστηρά η διαδικασία για τα μολυσματικά απόβλητα.\n7. Αναστολή εργασίας και άδεια υπηρεσίας:\nΙατροί μεγάλης ηλικίας ή που ανήκουν σε ευπαθείς ομάδες οφείλουν να έχουν αυξημένη επαγρύπνηση.\n8. Σε περίπτωση θετικής διάγνωσης:\nΙατρεία και εργαστήρια που διαγιγνώσκουν θετικά κρούσματα υποχρεούνται να ενημερώνουν τον ΕΟΔΥ άμεσα με υποβολή των αντίστοιχων έντυπων δηλώσεων.\nΣτόχος όλων μας είναι να διατηρήσουμε σε απομόνωση το μέγιστο αριθμό ασθενών κατ’οίκον εφόσον η πορεία / βαρύτητα της νόσου το επιτρέπει.\nΗ αισθητική χειρουργική είναι στα μέσα μαζικής ενημέρωσης τακτικά με διασημότητες που συνεχώς θέτουν ερωτήματα σχετικά με την εμφάνισή τους και αν έχουν έρθει αντιμέτωποι με το νυστέρι για να «ενισχύσουν» το σώμα τους. Η επίδραση της αισθητικής χειρουργικής είναι αναγνωρισμένη σε παγκόσμιο επίπεδο και έχει αυξηθεί σημαντικά με τα χρόνια. Αυτό που συχνά ξεχνιέται είναι η καλλυντική θεραπεία με λέιζερ. Δεδομένου ότι οι θεραπείες με λέιζερ άρχισαν το 1958, η χρήση λέιζερ για καλλυντικούς λόγους αυξήθηκε σιγά-σιγά στη δημοτικότητα, αλλά δεν ήταν στο επίκεντρο όπως μια χειρουργική επέμβαση.\nΟι θεραπείες με λέιζερ για καλλυντικούς λόγους δεν αντιμετώπιζε αρκετά παθήσεις. Αρχικά χρησιμοποιήθηκαν για να θεραπεύσουν τα σημάδια ακμής για να εξομαλύνουν το δέρμα γύρω από την ουλή. Παρατηρήθηκε τότε ότι οι ρυτίδες γύρω από τις ουλές ήταν λιγότερο εμφανείς όταν το λέιζερ είχε επέμβει πάνω στο δέρμα κατά την διαδικασία.\nΤο λέιζερ εκπέμπει δέσμες φωτός που μπορούν να στοχεύσουν ορισμένα διαφορετικά μέρη του σώματος και του δέρματος ανάλογα με το μήκος κύματος του φωτός. Όταν το φως χτυπήσει τον ιστό, παράγεται θερμότητα, η οποία είτε καταστρέφει, είτε απενεργοποιεί τα κύτταρα. Καθώς συνεχίζεται η έρευνα, ανακαλύπτονται όλο και περισσότερες πληροφορίες σχετικά με το πώς το λέιζερ μπορεί να χρησιμοποιηθεί καλλυντικά.\nΟι καλλυντικές θεραπείες με λέιζερ χρησιμοποιούνται συνήθως στο πρόσωπο. Το λέιζερ επηρεάζει το κολλαγόνο στο δέρμα. Καθώς γερνάμε το κολλαγόνο στο δέρμα μας φυσικά σπάει. Η θεραπεία με λέιζερ παράγει νέο νεανικό κολλαγόνο το οποίο εξαλείφει τις ρυτίδες λόγο ηλικίας.\nΜε το πέρασμα των χρόνων και την εξέλιξη της κοσμετολογίας και της αισθητικής υπάρχουν νέα είδη θεραπειών με λέιζερ διαθέσιμα σήμερα.\n– Αποτρίχωση με την χρήση λέιζερ\n– Αφαίρεση τατουάζ με λέιζερ -> https://tattoolaser.gr/\n– Αφαίρεση στιγμάτων, ακμής, φακίδων κλπ\nΠαρόλο που φαίνεται να είναι μια επιστήμη που χρησιμοποιεί δέσμες φωτός, οι κίνδυνοι που συνδέονται με τη θεραπεία είναι αρκετοί όταν δεν γίνονται από εξειδικευμένο ιατρικό προσωπικό. Παρόλο που οι παρενέργειες είναι γενικά λιγότερο επιβλαβείς από τις χειρουργικές επεμβάσεις, ο αριθμός των θεραπειών μπορεί να χρειαστεί να αυξηθεί για να επιτευχθεί το επιθυμητό αποτέλεσμα.\nΟι θεραπείες με λέιζερ δεν είναι κατάλληλες για όλους. Οι αλλαγές που έχει μια θεραπεία σε έναν ασθενή μπορεί να είναι τελείως διαφορετικές από άλλα άτομα που είχαν ακριβώς την ίδια καλλυντική θεραπεία με λέιζερ. Το χρώμα του δέρματος και το χρώμα των μαλλιών είναι οι δύο συνηθέστεροι παράγοντες που εξετάζονται κατά την αξιολόγηση του κατά πόσον ένα άτομο είναι κατάλληλο υποψήφιο για θεραπεία με λέιζερ. Όσοι έχουν πιο σκούρο δέρμα ή / και κόκκινο, γκρι και ξανθά μαλλιά είναι πιθανό να μην δουν τα αποτελέσματα που θέλουν. Ιδανικοί υποψήφιοι είναι εκείνοι με λευκό δέρμα και πιο σκούρα μαλλιά.\nΜετά τη θεραπεία, οι γιατροί θα συστήσουν γενικά διαδικασίες παρακολούθησης και θα πρέπει να παρακολουθούνται στενά για να διασφαλιστεί ότι η θεραπεία οδηγεί στα καλύτερα δυνατά αποτελέσματα.\nΤο κόστος αποτελεί πάντα έναν ανησυχητικό παράγοντα για οποιαδήποτε καλλυντική θεραπεία. Οι θεραπείες με λέιζερ είναι λιγότερο δαπανηρές από τις αντίστοιχες χειρουργικές επεμβάσεις, αλλά έχετε κατά νου τις απαιτούμενες θεραπείες παρακολούθησης.\nΌπως και με οποιαδήποτε καλλυντική διαδικασία, είναι απαραίτητη η λήψη τεκμηριωμένης απόφασης βασισμένης σε συμβουλές από ειδικευμένους επαγγελματίες. Οι πληροφορίες που διαβάζετε εδώ μπορούν να σας βοηθήσουν να μάθετε τι μπορείτε να περιμένετε, αλλά κάθε μεμονωμένη περίπτωση είναι διαφορετική.


Από την εταιρεία “ΠΡΑΤΤΕΙΝ” ζητείται προσωπικό – Ergasianews.gr\nΑπό την εταιρεία "ΠΡΑΤΤΕΙΝ" ζητείται προσωπικό\nH εταιρεία ΠΡΑΤΤΕΙΝ Α.Ε. επενδύει εκτός από τον εξοπλισμό και στην ποιότητα του προσωπικού. Αναζητά άτομα όχι απλά με όρεξη αλλά με πάθος για εργασία σε οποιονδήποτε τομέα της επιχείρησης.\nΚατά καιρούς αναζητούμε προσωπικό με τη διαδικασία αποστολής βιογραφικών και συνεντεύξεων. Την περίοδο αυτή αναζητούμε :\nΠΩΛΗΤΗ ΕΠΙ ΑΥΤΟΚΙΝΗΤΟΥ (X-VAN)\nΗλικία: Μέχρι 35 ετών.\nΠρουπηρεσία:Τουλάχιστον 3 έτη σε αντίστοιχη θέση.\nΔίπλωμα οδήγησης: Γ” κατηγορίας.\nΗλικία: μέχρι 28 ετών\nΠρουπηρεσία: τουλάχιστον 2 έτη\nΑποστολή βιογραφικού και συστατικής επιστολής : [email protected]\nΠροηγούμενο Υπομονή:Πριν από το τέλος του 3ου τριμήνου του 2016, η άρση των capital controls!\nΕπόμενο Απόψε η βροχή των διαττόντων αστέρων Ωριωνιδών


LEFTeria: Ο Αδωνις προστάτευσε Παπαδήμο από Επιτροπή και Εισαγγελέα. Ο ρόλος Παπαδήμου μέσα απο δημοσιεύματα.\nΔιαβάζουμε στην σημερινή Καθημερινή:\n“Σύμφωνα με πληροφορίες, η πρόταση του αντιπροέδρου της Προανακριτικής Επιτροπής, Μιλτιάδη Βαρβιτσιώτη, να καταθέσει ο Γιώργος Παπανδρέου μόνο στον εισαγγελέα, απορρίφθηκε.\nΑντίθετα, έγινε δεκτή κατά πλειοψηφία, η πρόταση του βουλευτή της ΝΔ, Άδωνι Γεωργιάδη, να μην κληθεί να καταθέσει ούτε στην Προανακριτική Επιτροπή ούτε στον εισαγγελέα, ο πρώην πρωθυπουργός Λουκάς Παπαδήμος”.\nΟ Αδωνις επιλέγει να προστατέψει τον άνθρωπο - βιτρίνα της μνημονιακής δυστυχίας που ζούμε, τον ανεκδιήγητο Παπαδήμο. Βέβαια ο Παπαδήμος πήρε έναν γραφικό βουλευτή του ακροδεξιού ΛΑΟΣ και τον έκανε υπουργο Ναυτιλίας. Όμως έχει κανει και άλλα, πιο ενδιαφέροντα.\nΟ Παπαδήμος, ο οποίος φορολογήθηκε 511 ευρω για εισόδημα άνω των 2 εκατομμυρίων ευρω, οδηγήσε τη χώρα σε πρόσθετες περιπέτειες, με τις κινήσεις που έγιναν στο PSI από την κυβέρνηση του και ειδικά από τον τότε Υπουργό Οικονομικών Ευάγγελο Βενιζέλο.\nΕπειτα συνέχισε το σπεκουλαδόρικο του έργο, κάνοντας δηλώσεις σε Αμερικάνικα ΜΜΕ αλλά και στα Ευρωπαικά μέσα, οτι θα έχουμε χρεωκοπήσει μέχρι τον Ιούνη και σπέρνωντας πανικό και αβεβαιότητα, ακόμη και μετά το PSI, που έστησε και το στήριξε στον πανικό και την αβεβαιότητα!\nΠέραν τούτου, κάτι το οποίο δεν είναι γνωστό, πριν αποσυρθεί ο Παπαδήμος, η τελευταία του ενέργεια ως πρωθυπουργός ήταν μια γενικευμένη προσπάθεια να παρουμε πετρελαιο απο τους εδω και 20 χρονια συνεταιρους του Βαρδινογιαννη στην Σ.Αραβια να παρακαλαει θεσμικά τους ξενους τραπεζιτες να δανεισουν (οχι για δημοσιες επενδυσεις) αλλα τους Βαρδινογιάννη και Λάτση μέσω Μοτορ Οιλ και ΕΛΠΕ.\nΑπό τον Άδωνι δεν περιμέναμε τίποτα άλλο, από το να προστατεύει το καθεστώς που κατέστρεψε και καταστρέφει εμάς, αλλα αυτόν “τον έκανε άνθρωπο”, μιλώντας με μικροαστικούς όρους, μπας και μας καταλάβει.\nΗ τελευταια ενεργεια Παπαδημου,ως Πρωθυπουργος,


Μαυράτο - Καψαλινό Κάστρο - Καραβόσταμο - Ελληνικός Ορειβατικός Σύλλογος Καβάλας\n(Υπάρχει και πινακίδα της «Αναπτυξιακής Εταιρίας Ικαρίας» πάνω στον επαρχιακό δρόμο που δείχνει την αρχή της διαδρομής). Προσπερνάμε την Εκκλησία και στην διασταύρωση που συναντάμε στρίβουμε αριστερά, διασχίζουμε την «Ποριά»* και καταλήγουμε στα Κοιμητήρια του χωριού. Από εδώ ξεκινάει το λιθόστρωτο μονοπάτι που ελίσσεται ανηφορικά μέσα σε δάσος από πρίνους ανάμεσα στα εγκαταλειμμένα αγροκτήματα. Σε είκοσι περίπου λεπτά αφήνουμε πίσω το δάσος και προχωράμε στην γυμνή από δέντρα πλαγιά, συνέπεια της παλιάς πυρκαγιάς που έπληξε το νησί. Το μονοπάτι πια κινείται με κατεύθυνση δυτική και σε άλλα είκοσι λεπτά φτάνουμε μπροστά από το Καψαλινό Κάστρο που βρίσκεται επάνω στη ράχη του βουνού. Το κάστρο βρίσκεται πάνω σε μια οχυρωματική θέση στις παρυφές του γκρεμού και σκοπός του ήταν η εποπτεία όλης της ανατολικής περιοχής της Ικαρίας. Σήμερα όμως έχει εντελώς καταστραφεί και μόνο κάποια υπολείμματα του διασώζονται.\nΑπ΄ εδώ το μονοπάτι φαρδύ και καλογραμμένο τραβερσάρει την βόρια πλευρά του βουνού, περνάει μπροστά από μία πέτρινη καλύβα και φτάνει σε χαρακτηριστική ράχη. Για όσους θέλουν να ανέβουν στην ψηλότερη κορυφή του νησιού θα πρέπει εδώ να εγκαταλείψουν το μονοπάτι και ανηφορίσουν προς την κορυφογραμμή του βουνού. Για το Καραβόσταμο όμως το μονοπάτι συνεχίζει να τραβερσάρει την πλαγιά φτάνοντας στο διάσελο «Μαύρος Λούρος» με τον επιβλητικό γκρεμό να χάσκει μπροστά μας ενώ στο βάθος χαμηλά διακρίνουμε το χωριό Μηλιωπό. Από το Καψαλινό κάστρο μέχρι εδώ η διαδρομή διαρκεί περίπου μισή ώρα.\nΑπό το σημείο αυτό και μετά η πορεία γίνεται πια κατηφορική και με συνεχείς στροφές καταλήγουμε σε ένα μικρό βραχώδες διάσελο. Εδώ στρίβουμε αριστερά προς το μεγάλο πεύκο που διακρίνεται μπροστά μας και μπαίνουμε μέσα σε πυκνό δάσος από κουμαριές. Σε μισή ώρα αφού περάσουμε μια ακόμα «Ποριά» καταλήγουμε στο Επαρχιακό δρόμο Αγ. Κηρύκου – Εύδηλου ένα χιλιόμετρο πριν το Καραβόσταμο. (Στο σημείο αυτό υπάρχει και πινακίδα που δείχνει την αρχή του μονοπατιού για όσους θέλουν να πραγματοποιήσουν την διαδρομή από την αντίθετη φορά).\nΤο μονοπάτι πάνω από το Μαυράτο. Στο βάθος διακρίνονται οι Φούρνοι και η Σάμος.\nΤα ερείπια του Καψαλινού κάστρου.\nΤο μονοπάτι μετά το Καψαλινό Κάστρο, φαρδύ και καλογραμμένο τραβερσάρει την βόρια πλευρά του βουνού.\nΣτο επαρχιακό δρόμο Αγ. Κηρύκου – Ευδήλου ένα χιλιόμετρο πριν το Καραβόσταμο υπάρχει πινακίδα που δείχνει την αρχή του μονοπατιού για όσους θέλουν να πραγματοποιήσουν την διαδρομή από το Καραβόσταμο προς το Μαυράτο. Το μονοπάτι διακρίνεται στα δεξιά.\nΠερισσότερα σε αυτή την κατηγορία: « Αρέθουσα – Δοκίμι – Χρυσόστομος Νας – Ράχες »


Οι λόγοι που ο Χολέμπας αγωνίζεται στην 5η κατηγορία της Γερμανίας ·\nHome ΠΟΔΟΣΦΑΙΡΟ CHAMPIONS LEAGUE Οι λόγοι που ο Χολέμπας αγωνίζεται στην 5η κατηγορία της Γερμανίας\nΟ 37χρονος αριστερός μπακ που έκανε σπουδαία καριέρα με τα ερυθρόλευκα αγωνίζεται στην Μπάγερν Αλτσενάου, η οποία είναι σε ερασιτεχνικό πρωτάθλημα. Έναν χρόνο ακριβώς μετά τη συμμετοχή του με τον Ολυμπιακό στο Etihad κόντρα στη Μάντσεστερ Σίτι, ο Χολέμπας έκανε το ντεμπούτο του στην 5η κατηγορία της Γερμανίας στα τέλη Σεπτεμβρίου και πλέον μετράει ήδη 6 συμμετοχές με την νέα του ομάδα.\nΟ ίδιος ο Χολέμπας μετά από την καριέρα του σε Ελλάδα, Ιταλία, Αγγλία και Γερμανία μίλησε για την απόφαση του να μεταγραφεί στην 5η κατηγορία της Γερμανίας και εξήγησε τους λόγους που υπέγραψε με την Αλτσενάου.\n«Είναι τελείως διαφορετικός τρόπος παιχνιδιού εδώ» ανέφερε ο Χολέμπας, ο οποίος μετράει 28 συμμετοχές στο Champions League, 5 πρωταθλήματα, 2 Κύπελλα Ελλάδας και σπουδαίες παραστάσεις τόσο σε συλλογικό, αλλά και σε εθνικό επίπεδο με την Ελλάδα. «Ασφαλώς και υπάρχουν πολλά πράγματα που μπορούν να βελτιωθούν».\nΟ Χολέμπας σύμφωνα με τους συμπαίκτες του είναι η ψυχή των αποδυτηρίων και από φυσική κατάσταση είναι ο κορυφαίος και σε τοπ επίπεδο, όπως ήταν άλλωστε σε όλη την καριέρα του. Στην 5η κατηγορία από αριστερός μπακ, αγωνίζεται ως κεντρικός μέσος σε όλα τα μήκη και τα πλάτη του γηπέδου. Έχει ήδη 1 γκολ και η ομάδα είναι στην 6η θέση της βαθμολογίας. Αυτό που αναρωτιούνται άπαντες είναι γιατί ο Χολέμπας επέλεξε να αγωνιστεί στην Μπάγερν Αλτσενάου, ενώ βρίσκεται σε απίστευτη κατάσταση και θα μπορούσε να αγωνίζεται εύκολα με τον Ολυμπιακό στο Europa League;\n«Στην πραγματικότητα δεν είχα σκοπό να κάνω κάτι μετά το τέλος της καριέρας μου. Αλλά αυτό δεν λειτούργησε», ανέφερε ο Χολέμπας, ο οποίος μετά το τελευταίο του παιχνίδι στον Ολυμπιακό κατάλαβε γρήγορα ότι το να μην παίζει καθόλου ποδόσφαιρο δεν είναι λύση. Ένα δίλημμα που εκμεταλλεύτηκαν λίγοι παλιοί φίλοι του Έλληνα μπακ και τον έπεισαν να μετακομίσει στην Αλτσενάου. Ο Χολέμπας λοιπόν αποφάσισε να φύγει από το επαγγελματικό ποδόσφαιρο και να αποδεχθεί την πρόταση του κολλητού του φίλου, Πέτερ Σπρουνγκ, προπονητή-παίκτη της Μπάγερν Αλτσενάου, που τον γνωρίζει πάνω από 20 χρόνια.\nΟ Σπρουνγκ είναι ο άνθρωπος που τον έπεισε να συνεχίσει το ποδόσφαιρο και να μην τα παρατήσει όταν ήταν νέος και είχε γίνει από πολύ νωρίς πατέρας. Τότε είχε σταματήσει το ποδόσφαιρο και τον βοήθησε μαζί με τον Μουράτ Οζμπαχάρ που είναι στο πλευρό του στην Αλτσενάου να μην τα παρατήσει. «Τα παράτησα όταν ήμουν 18 και στην πραγματικότητα δεν ήθελα να παίζω πια», είπε ο Χολέμπας. «Είμαι πολύ ευγνώμων για την καριέρα μου».\nΚαι ένας συνδυασμός αυτής της ευγνωμοσύνης, της αλληλεγγύης και της φιλίας οδήγησε τελικά τον Χολέμπας να φορέσει τη φανέλα της Μπάγερν Αλτσενάου από τα τέλη Σεπτεμβρίου. «Ο Πίτερ με έπαιρνε τηλέφωνο για εβδομάδες, μετά προπονήθηκα μερικές φορές και άφησα τον εαυτό μου να παρασυρθεί», είπε με ένα χαμόγελο ο 37χρονος πρώην παίκτης του Ολυμπιακού εξηγώντας τον βασικό λόγο που βρίσκεται στην 5η κατηγορία της Γερμανίας.\nΤο σπίτι του, η οικογένειά του και οι φίλοι του βρίσκονται στην περιοχή ούτως ή άλλως, οπότε πλέον και η ποδοσφαιρική του ομάδα. «Ήταν ξεκάθαρο ότι κάποια στιγμή θα επέστρεφα εδώ. Ευτυχώς για μένα, υπάρχει πλέον μια και μια ποδοσφαιρική πρόκληση». Αξίζει να σημειωθεί πως εκτός από το ποδόσφαιρο ο Χολέμπας προχωράει και με τα μαθήματα για την απόκτηση των διπλωμάτων προπονητικής. Και είναι θέμα χρόνου να αποκτήσει ακόμη και το UEFA PRO, που θα του δώσει τη δυνατότητα να προπονήσει ακόμη και ομάδα επιπέδου Champions League.\nΤα αθλητικά πρωτοσέλιδα Σάββατο 16/01/2016\nOlympiacos : ΠΡΩΤΟΣΕΛΙΔΑ 16/01/2016


Απάντησε ο Σεμέδο: «Δίπλα μου ο Ολυμπιακός. Έχουμε ένα ντέρμπι να κερδίσουμε»! (photo) - Ποδόσφαιρο - gavros.gr\nΑπάντησε ο Σεμέδο: «Δίπλα μου ο Ολυμπιακός. Έχουμε ένα ντέρμπι να κερδίσουμε»! (photo)\nΚυριακή, 16 Ιανουαρίου 2022 - 00:46\nΝέα τοποθέτηση έκανε ο Ρούμπεν Σεμέδο και έβαλε τα πράγματα στη θέση τους, τονίζοντας πως ο Ολυμπιακός είναι δίπλα του από την πρώτη στιγμή. Αναλυτικά όσα έγραψε ο Πορτογάλος αμυντικός: «Αισθάνομαι υποχρεωμένος να διευκρινίσω, άλλη μία φορά, ό,τι κυκλοφόρησε και ό,τι είπα σε μία στιγμή-σοκ μετά την ντροπιαστική επίθεση που δέχτηκα.\nΟ Ολυμπιακός, ο σύλλογος που μου έδωσε την ευκαιρία να παίξω σε υψηλό επίπεδο και με έκανε να... ξαναγεννηθώ ως παίκτης και ως άνθρωπος, ήταν ο πρώτος που με βοήθησε και με στήριξε σε αυτήν τη δύσκολη στιγμή. Και πάντα είναι στο πλευρό μου. Αυτό που είπα ήταν ότι ένας σύμβουλος και ένας άνθρωπος της ασφάλειας από την οικογένεια του Ολυμπιακού ήρθαν να με προειδοποιήσουν για την αρνητική και τη βίαιη εικόνα που έχουν δημιουργήσει για εμένα τα ΜΜΕ. Και για ακόμη μία φορά υπάρχει παραπληροφόρηση.\nΘέλω να ξεκαθαρίσω στην οικογένειά μου και στην οικογένεια του Ολυμπιακού ότι νιώθω καλά και αποθεραπεύομαι με όλη την προσοχή και στήριξη από την οικογένεια του Ολυμπιακού. Σύντομα θα επιστρέψω και αύριο έχουμε ένα ντέρμπι να κερδίσουμε. Πάμε, Ολυμπιακέ!».\nΝιόπλιας για τη «σφαγή» στην Τούμπα: «Δεν ξέρω αν άλλαξαν οι κανονισμοί χθες το βράδυ...»\nΈξαλλος ο προπονητής του ΟΦΗ...\nΚαραπαπάς: «Δεν είναι αγώνας. Δεν είναι ντέρμπι...» (photos)\nΟ Αντιπρόεδρος της ΠΑΕ για τον αγώνα με τον Παναθηναϊκό...\nΙμπαγάσα: «Έπρεπε να έχουμε κερδίσει»\nΌσα είπε ο κόουτς του Ολυμπιακού Β’...\nΜασούρας: Με οδηγό την 4άρα στη Λεωφόρο (videos)\nΟ Έλληνας εξτρέμ είχε κάνει ματσάρα πριν μερικούς μήνες απέναντι στον Παναθηναϊκό...


Περπάτημα δίχως ενοχές… (α΄ μέρος) – Εικονογραφίες\nΈνα από τα ερωτήματα που με απασχολεί στα μέσα της ζωής μου, είναι πως εγώ ένας τόσο έντονα αθλητικός τύπος, σε επίπεδο πρωταθλητισμού, έφτασα στο σημείο να βαριέμαι να περπατήσω δυο μέτρα γης. Δεν δυσκολεύτηκα για να φτάσω στο συμπέρασμα.\nΕπί χρόνια έζησα μέσα σε ένα θρησκευτικό περιβάλλον, που στην καλύτερη κάθε ενασχόληση με το σώμα θεωρείτο μάταιη πράξη και αμαρτία. Η ζωή αυτή, το σώμα αυτό, δεν είχε καμία αξία. Αλλού ήταν τα σπουδαία(αυτό κι αν είναι αίρεση). Δεν έζησα και δεν ευχαριστήθηκα τίποτα, πέρα των απέραντων ενοχών πως ζω και υπάρχω.\nΓι αυτό και σε όλα μου τα βιβλία και ομιλίες, προσπαθώ να απενοχοποιήσω τους ανθρώπους από το βάσανο της μεταφυσικής απειλής και να τους πω με απλά λόγια ότι ο Θεός δεν είναι σαδιστής και δήμιος της ζωής μας, και ότι μας θέλει χαρούμενους και γελαστούς, να ζούμε την χαρά ζωής που μας χάρισε της οποίας συνέχεια και ολοκλήρωση είναι η εν ουρανοίς βασιλεία Του.\nΤώρα για το περπάτημα και την άθληση, προσπαθώ κι πάλι να την εντάξω στην ζωή μου. Πότε τα καταφέρνω πότε όχι. Οι πολλές ώρες καθιστικής ζωής που απαιτεί το γράψιμο και οι ποιμαντικές μου δραστηριότητες, επιβάλουν την σωματική άσκηση για να επέλθει αρμονία, για πολλούς και διαφορετικούς λόγους που θα σας εκθέσω σύντομα απ’ εδώ.\nΕκείνο πάντως που μπορώ να πω μετά βεβαιότητας είναι ότι, δεν εχω πρόβλημα να περπατήσω πολύ ώρα και να κάνω χιλιόμετρα, υπό έναν όρο, να μην γυρίσω πάλι πίσω από τον ίδιο δρόμο. Τι περίεργο πράγμα ο ψυχισμός μας. Με κουράζει η επανάληψη και η επιστροφή στα γνωστά.\nΑναζητώ το νέο και αχαρτογράφητο στην ψυχή μου. Άλλωστε στα «ταξίδια», κάθε επιστροφή είναι προδοσία…


Οι 10 καλύτεροι προορισμοί στον κόσμο για πεζοπορία - iTravelling\nΟι 10 καλύτεροι προορισμοί στον κόσμο για πεζοπορία\nΑν αγαπάς τις δραστηριότητες, σου σημειώσαμε στο χάρτη τα 10 καλύτερα μέρη στον κόσμο για πεζοπορία, μεταξύ αυτών και ένα ελληνικό νησί.\nΕάν είσαι δραστήριος και οι διακοπές για εσένα δε σημαίνουν μόνο βουτιές σε κρυστάλλινα νερά και γευσιγνωσίες μέχρι τέλους, η παρακάτω λίστα σίγουρα θα σου φανεί χρήσιμη. Για ευζωία και καλή φυσική κατάσταση βάλε στο πρόγραμμα των διακοπών σου τη πεζοπορία. Στο iTravelling αγαπάμε τις δραστηριότητες, ειδικά όταν αυτές γίνονται στη φύση, γι’ αυτό συντάξαμε τη λίστα με τους καλύτερους προορισμούς στον κόσμο για πεζοπορία.\nΕίτε είσαι αρχάριος, είτε αρχηγός της πεζοπορίας, οι παρακάτω 10 προορισμοί θα σε πείσουν πως πρέπει να κατευθυνθείς άμεσα προς αυτά τα μέρη για μια ξεχωριστή εμπειρία πεζοπορίας. Πεζοπορία μέσα σε ιστορικά κάστρα, προστατευμένες φυσικές περιοχές αλλά και κοσμοπολίτικες πόλεις προτείνονται παρακάτω. Κι αν η διάθεση ή τα βαλάντια δε σου επιτρέπουν να φύγεις εκτός Ελλάδας, μην αγχώνεσαι γιατί στη δεύτερη θέση της λίστας βρίσκεται ένα ελληνικό νησί ιδανικό για πεζοπορία.\nΑυτοί είναι οι 10 καλύτεροι προορισμοί στον κόσμο για πεζοπορία:\nΤα κάστρα του Λίγηρα – Γαλλία\nΛα Γκόμερα – Ισπανία\nΛα Ροσέλ – Γαλλία\nΚόστα Ρίκα – Κεντρική Αμερική\nΑκτογραμμή στο Αμάλφι – Ιταλία\nΜονοπάτια στο Garden Route – Αφρική\nΜονοπάτι από το Πόρτο στο Santiago de Compostela – Πορτογαλία\nΜονοπάτι Τοσκάνης – Ιταλία\nSOLO TRAVELLING WELLNESS ΑΜΕΡΙΚΗ ΑΦΡΙΚΗ ΔΙΑΚΟΠΕΣ ΔΡΑΣΤΗΡΙΟΤΗΤΕΣ ΕΛΛΑΔΑ ΕΥΡΩΠΗ ΤΑΞΙΔΙ


by Εμμανουέλα Φράγκου Mar 03, 2020\nΜπορεί ο Μάρτιος να μην μας αφήνει να το καταλάβουμε, αλλά η άνοιξη έχει χτυπήσει την πόρτα μας! Αυτό σημαίνει ότι μαζί με τις μέλισσες και τα λουλούδια (ενίοτε και τις αλλεργίες), έρχονται και νέες τάσεις στη μόδα για ανοιξιάτικα νύχια! Με τα νύχια τα τελευταία χρόνια να γίνονται πρωταγωνιστές στο γυναικείο look, και παράλληλα να αποτελούν σημείο έκφρασης δημιουργικότητας των ταλαντούχων nail artists, η μόδα δεν θα μπορούσε να τα αφήσει ανεπηρέαστα!\nΟι μεγαλύτεροι οίκοι μόδας ανέδειξαν τις τάσεις αυτές στις πασαρέλες, αφήνοντάς μας να ανυπομονούμε να τις εφαρμόσουμε!\nΟι νέες τάσεις για ανοιξιάτικα νύχια είναι:\nΤί καλύτερο είναι από το να αφήσεις τα νύχια σου να ανασάνουν χωρίς πολλά βερνίκια;! Το επιτάσσει και η μόδα! Πολλοί σχεδιαστές φέτος προτίμησαν να αναδείξουν το φυσικό χρώμα των νυχιών, άλλες φορές εφαρμόζοντας διάφανο βερνίκι και άλλες φορές επιλέγοντας γήινες- nude αποχρώσεις. Τη διαφορά επέλεξαν να την κάνουν προσθέτοντας γκλίτερ είτε στις άκρες ή σε όλο το περίγραμμα του νυχιού!\nΑνοιξιάτικα νύχια με μεταλιζέ λάμψη\nΝαι καλά άκουσες! Τα αγαπημένα σου νύχια-καθρέφτες με την μεταλλική λάμψη που σου θυμίζουν κάτι από Star Wars, θα συνεχίσουν να είναι η απόλυτη τάση και αυτή τη σεζόν! Πρόσθεσε μια σικ πινελιά, συνδυάζοντας ασημί μεταλλικές αποχρώσεις με έντονο άσπρο, όπως είδαμε στην πασαρέλα του Phillip Lim! Αν πάλι είσαι λάτρης του χρυσού, φέτος το βλέπεις να παύει να συνδέεται με εορταστικές περιόδους, όπως τα Χριστούγεννα, και να κυριαρχεί σε πασαρέλες κορυφαίων οίκων μόδας όπως των Desingual, Michael Kostello και Nicholas K.\nΑνοιξιάτικα νύχια με γεωμετρικά σχέδια\nΗ μόδα λατρεύει την γεωμετρία και μας το αποδεικνύει για άλλη μία φορά στα ανοιξιάτικα νύχια! Τα γεωμετρικά σχέδια περνούν από τα ρούχα στα νύχια! Άλλες φορές σε φλούο χρώματα και άλλες φορές σε ρομαντικά παστέλ. Το αποτέλεσμα είναι εντυπωσιακό και απόλυτα σικ! Υπέροχες ιδέες πήραμε από την πασαρέλα της Tanya Taylor και του Christian Siriano.\nΧρώμα παντού στα ανοιξιάτικα νύχια\nΆνοιξη χωρίς χρώμα δεν γίνεται! Είτε προτιμάς τα ήπια χρώματα ή τα πολύ έντονα, η μόδα φέτος έχει προβλέψει για όλα. Από τα υπέροχα ροζ και μπλε παστέλ των Thom Browne και Jeremy Scott, μέχρι τα έντονα φλούο πορτοκαλί και πράσινα των Gypsy Sport και ΤΙΒΙ, η γκάμα είναι τεράστια και σε αφήνει να εξαντλήσεις τη φαντασία σου!\nΓια το τέλος κρατήσαμε τη νέα τάση που είδαμε να εφαρμόζεται από πολλούς οίκους μόδας φέτος στις πασαρέλες, όπως των Opening Ceremony, της Vera Wang, της Proenza Schouler και των NOVIS. Πρόκειται για την τεχνοτροπία στην οποία δημιουργούμε γεωμετρικά ή ελεύθερα σχέδια πάνω στο νύχι, χωρίς όμως να καλύπτουμε όλη την επιφάνεια με χρώμα. Έτσι με φόντο το φυσικό χρώμα των νυχιών μας, επικεντρωνόμαστε στο σχέδιο που θα κυριαρχήσει στο νύχι. Αρκετοί σχεδιαστές, προτίμησαν αντί για διαφανές βερνίκι στο φόντο, να χρησιμοποιήσουν βερνίκια σε nude αποχρώσεις.


02/27/16 ~ ΣΤΑ ΑΡΧΕΙΑ ΜΑΣ\nH Samsung λανσάρει το Connect Auto, το έξυπνο κέντρο του αυτοκινήτου\nΗ Samsung ανακοίνωσε τη λύση Samsung Connect Auto για το δικτυωμένο αυτοκίνητο, που έχει σχεδιαστεί για να αποτελέσει το έξυπνο κέντρο του αυτοκινήτου.\nΗ λύση Samsung Connect Auto συνδέεται απευθείας στο OBD II port κάτω από το τιμόνι και χρησιμοποιεί ειδοποιήσεις σε πραγματικό χρόνο για να βοηθήσει τους χρήστες να βελτιώσουν την οδική τους συμπεριφορά, συμπεριλαμβάνοντας την αύξηση της απόδοσης των καυσίμων.\nΠαράλληλα παρέχει συνδεσιμότητα Wi-Fi για να μπορούν οι επιβάτες να είναι online εν κινήσει. Η «ραχοκοκαλιά» της λύσης Samsung Connect Auto είναι η προστασία του KNOX, η πλατφόρμα της εταιρείας για την ασφάλεια των δεδομένων σε mobile συσκευές και το λειτουργικό σύστημα Tizen για δια-λειτουργικότητα.\nΗ λύση Samsung Connect Auto παρέχει σχεδόν σε ολόκληρη την αγορά μία προσιτή λύση για το δικτυωμένο αυτοκίνητο, η οποία έχει ως προτεραιότητα την ασφάλεια και την προστασία, ενώ ταυτόχρονα εμπλουτίζει την εμπειρία εντός και εκτός του αυτοκινήτου.\nΟι προγραμματιστές μπορούν να αξιοποιήσουν το λειτουργικό σύστημα Tizen και το Samsung Software Development Kit (SDK) για να εξελίξουν περαιτέρω επιπρόσθετες υπηρεσίες. Επιπλέον, η Samsung ενθαρρύνει την ασφαλή οδική συμπεριφορά, χρησιμοποιώντας γεω-περίφραξη (geo-fencing) και αλγορίθμους αξιολόγησης του οδηγού.\nΣε περίπτωση ατυχήματος, θα ενημερωθούν οι επαφές του οδηγού με ειδοποιήσεις έκτακτης ανάγκης, καθώς και οι υπηρεσίες βοήθειας ατυχήματος. Επίσης, η εφαρμογή «Find My Car» βοηθάει στον εντοπισμό του αυτοκινήτου σε πραγματικό χρόνο, χρησιμοποιώντας τεχνολογίες LTE και GPS.\nΙδιαίτερο σημείο αναφορά είναι η ανάλυση της απόδοσης των καυσίμων που βοηθάει τους οδηγούς να καταναλώσουν λιγότερο καύσιμο μέσω της χρήσης προσωποποιημένων αλγορίθμων, που αναλύουν πόσα μίλια έχουν ταξιδέψει, πόσο χρόνο έχουν καταναλώσει στο δρόμο και την τιμή ανά λίτρο.\nΕπιπλέον, ένας εικονικός μηχανικός ελέγχει το status του αυτοκινήτου, από το επίπεδο του διαγνωστικού ελέγχου έως προτεινόμενες υπηρεσίες συντήρησης και επισκευής, που προσφέρονται από ένα εξειδικευμένο δίκτυο. Αυτό βοηθάει στην άμεση ειδοποίηση για την επίδοση, καθώς επίσης και στη μείωση του κόστους επισκευών.\nΟι οδηγοί μπορούν να αξιοποιήσουν επίσης τη λειτουργία «Ασφάλεια βάσει χρήσης» (Usage-Based Insurance/UBI), εφόσον επιλέξουν να μοιράζονται τα δεδομένα του αυτοκινήτου, λαμβάνοντας ασφαλιστικές προσφορές.\nΓια όσους επαγγελματίες βρίσκονται συχνά στο δρόμο, βάσει των στοιχείων απόδοσης του αυτοκινήτου σχετικά με το ταξίδι δημιουργείται αυτόματα σε μορφή email ένα αρχείο που βοηθάει τους χρήστες να ελέγχουν τα έξοδα, καθώς ταξιδεύουν για δουλειά, συμβάλλοντας στην αποτελεσματικότητα του mobility της επιχείρησης.\nΗ Samsung παράλληλα δημιουργεί ένα οικοσύστημα συνεργατών, που αποτελείται από μεταφορείς, ασφαλιστικές εταιρείες, οδική βοήθεια και δίκτυα συντήρησης. Η λύση Samsung Connect Auto θα είναι αρχικά διαθέσιμη στις ΗΠΑ με την AT&T να είναι ο πρώτο πάροχος στις ΗΠΑ για ασύρματη σύνδεση της λύσης.\nα βραβεία της Ακαδημίας Κινηματογραφικών Τεχνών και Επιστημών, πιο γνωστά ως Όσκαρ, είναι τα αμερικανικά κινηματογραφικά βραβεία που απονέμονται κάθε χρόνο, από το 1929, στο Λος Άντζελες, ως αναγνώριση της παγκόσμιας κινηματογραφικής παραγωγής.\nΡεκόρ Ο μεγαλύτερος αριθμός βραβείων που έχει αποσπάσει μία και μόνη ταινία είναι το 11. Το ρεκόρ κρατούν τρεις ταινίες:\nΤο ρεκόρ βραβείων για τον Καλύτερο Α΄ Ανδρικό Ρόλο κατέχει ο Τζακ Νίκολσον, με 3 Όσκαρ. Ο συνθέτης Τζον Ουίλιαμς είναι ο εν ζωή άνθρωπος που κατέχει το ρεκόρ των υποψηφιοτήτων στην ιστορία των Βραβείων, με 45 υποψηφιότητες, και το ρεκόρ των Βραβείων Καλύτερης Μουσικής, με 5 Όσκαρ.\nΑριθμοί Η φετινή τελετή απονομής: Dolby Theatre, την Κυριακή, 28 Φεβρουαρίου, με παρουσιαστή τον Κρις Ροκ.\n1 ώρα και 40 λεπτά: η μικρότερη χρονικά μετάδοση της τελετής απονομής (31η τελετή), το 1959 10 Μαρτίου 1953 : το πρώτο τηλεοπτικό show για την 25η τελετή της απονομής των Όσκαρ\nΕπαιζαν μπίνγκο 8 χρόνια και δεν ήξεραν ότι ήταν αδελφές\nΕπικοινωνούσαν για χρόνια μέσω διαδικτύου παίζοντας το αγαπημένο τους παιχνίδι και ζούσαν μόλις 300 χιλιόμετρα η μία από την άλλη. Αυτό όμως που δεν γνώριζαν, η 59χρονη Ελεν Γουόκερ και η 65χρονη Τζάκι Γκριν ήταν πως ήταν αδελφές.\nΗταν το τρομερό δίδυμο του διαδικτύου αφού έπαιζαν επί 8 χρόνια καθημερινά bingo χρησιμοποιώντας ψευδώνυμα. Οι δυο γυναίκες αγνοούσαν τη στενή τους σχέση μέχρι που η Ελεν προσέλαβε έναν ερευνητή για να βρει τη χαμένη αδελφή της που αναζητούσε επί 35 συνεχόμενα χρόνια. Ο ερευνητής της έδωσε το όνομα Τζάκι Γκριν και εκείνη άρχισε την αναζήτηση στο Facebook.\n«Όταν έπεσα στο προφίλ της Τζάκι είδα ότι είχα πολλούς κοινούς φίλους από τον ιστότοπο του bingo. Της έστειλα ένα μήνυμα λέγοντας ότι προσπαθούσα να βρω την αδελφή μου και της έδωσα τα ονόματα των φυσικών γονιών μου. Εκείνη απάντησε ''Θεέ μου'' και στη συνέχεια επιβεβαίωσε ότι είχαμε την ίδια μητέρα. Ήταν μια απίστευτα συγκινητική στιγμή για τις δυο μας. Ανταλλάξαμε τηλέφωνα και μιλούσαμε ασταμάτητα» δήλωσε η Ελεν μιλώντας στην Sun.\n«Τρεις ημέρες αργότερα, αρχίσαμε να μιλάμε για τους κοινούς μας φίλους από το bingo. Μου είπε ότι το ψευδώνυμο της στο chatroom ήταν «Whisky 666». Δεν μπορούσα να το πιστέψω της είπα και πρόσθεσα ότι είμαι το «Dukie11» το τρομερό δίδυμό σου! Φαινόταν εντελώς παράξενο που γνωρίζαμε η μία την άλλη για τόσο πολύ καιρό και δεν είχαμε ιδέα για τη σχέση μας. Η σύμπτωση είναι τόσο μεγάλη που πιστεύουμε ότι η επανένωσή μας ήταν απλά γραφτό να γίνει. Το να βρω την αδερφή μου και αυτή να είναι το ''τρομερό δίδυμό μου'' ήταν εκπληκτικό. Όλα αυτά τα χρόνια ποτέ δεν μου πέρασε από το μυαλό ότι ο λόγος που τα πηγαίναμε τόσο καλά ήταν ότι θα μπορούσε να είναι η αδελφή μου που περίμενα 35 χρόνια για να την βρω» συμπλήρωσε.\nΣύμφωνα με την Sun οι δύο αδερφές χωρίστηκαν όταν η Ελεν ήταν μωρό και υιοθετήθηκε από θετούς γονείς από το Teesside του Ηνωμένου Βασιλείου. Η Τζακι από την άλλη έμεινε με τον μπαμπά της, 300 χιλιόμετρα μακριά στο Νότιο Λονδίνο.\nH Samsung λανσάρει το Connect Auto, το έξυπνο κέντ...\nΕπαιζαν μπίνγκο 8 χρόνια και δεν ήξεραν ότι ήταν α...


Αρχική σελίδαCrypto NewsBitcoinΤαυτόχρονη πράσινη ανάπτυξη, το bitcoin περιμένει τον "καταλύτη"\nΜετά από αρκετές ημέρες κρέμεται περίπου 6.800 $ - 7.000 $, η τιμή του Bitcoin τις τελευταίες ώρες έχει αυξηθεί στα 7.150 $.\nΩστόσο, οι bit bulls απέχουν ακόμη από την κρίσιμη αντίσταση των $ 7.500, την οποία πολλοί επενδυτές θεωρούν καθοριστικό παράγοντα για τη βραχυπρόθεσμη ανάκαμψη του νομίσματος.\nΊσως οι ταύροι χρειάζονται περισσότερο χρόνο για να ενοποιήσουν το ράλι τους πάνω από τη ζώνη των 7.300 $ - 7.500 $.\nΗ τιμή του Bitcoin σήμερα (23 Απριλίου) καταγράφηκε στις 4:9 στα 00 δολάρια ΗΠΑ, αύξηση 7.169% από τις προηγούμενες 4,54 ώρες.\nΗ κεφαλαιοποίηση της αγοράς Bitcoin κατέγραψε 130,70 δισεκατομμύρια δολάρια, το ποσοστό κυριαρχίας στην αγορά (μερίδιο αγοράς) του bitcoin αυξήθηκε στο 63,4% - σύμφωνα με την συναλλαγματική ισοτιμία bitcoin της BTA.\nΣτα 100 κορυφαία, υπάρχουν 91/100 κρυπτονομίσματα που έχουν αυξηθεί τις τελευταίες 24 ώρες.\nΤα 10 κορυφαία κρυπτονομίσματα ανά αγοραία αξία, με εξαίρεση το Tether, έχουν σημειώσει θετικά κέρδη τις τελευταίες 24 ώρες.\nΗ συνολική κεφαλαιοποίηση του ψηφιακού νομίσματος καταγράφηκε στις 9:00 στα 207,46 δισεκατομμύρια δολάρια ΗΠΑ, αύξηση 9 δισεκατομμυρίων δολαρίων ΗΠΑ σε σύγκριση με τις προηγούμενες 24 ώρες.\nΟ 24ωρος όγκος συναλλαγών της αγοράς αυξήθηκε ελαφρά σε 125,73 δισεκατομμύρια δολάρια ΗΠΑ, υψηλότερος από 7 δισεκατομμύρια δολάρια ΗΠΑ σε σύγκριση με τις 22 Μαΐου.\nΟι περισσότερες από τις μεγαλύτερες τράπεζες της Κίνας έχουν χρησιμοποιήσει blockchain\nΌλες οι κρατικές τράπεζες της Κίνας και ορισμένοι από τους πιο διάσημους γίγαντες της τεχνολογίας της Κίνας σχεδιάζουν να αναπτύξουν. τεχνολογία blockchain.\nΗ Industrial and Commercial Bank of China (ICBC) - μία από τις μεγαλύτερες κρατικές τράπεζες στην Κίνα, δήλωσε ότι το blockchain χρησιμοποιείται για εμπορικές πληρωμές, διαχείριση αλυσίδας εφοδιασμού, χρηματοδότηση και άλλους τομείς στον τομέα. χρηματοοικονομικές υπηρεσίες.\nΥπάρχουν 72 εταιρείες χρηματοοικονομικών υπηρεσιών εγγεγραμμένες στην κινεζική κυβέρνηση για την παροχή υπηρεσιών που βασίζονται σε blockchain.\nΗ ανταλλαγή κρυπτογράφησης Gemini αδελφών Winklevoss λαμβάνει ένα νέο πιστοποιητικό ασφαλείας\nΑνταλλαγή κρυπτονομισμάτων Gemini Οι αδελφοί Winklevoss έχουν αποκτήσει ένα νέο πιστοποιητικό ασφαλείας, SOC 1 Type 1.\nΣύμφωνα με μια πρόσφατη πηγή, ο Yusuf Hussain, ειδικός παρακολούθησης κινδύνων της Gemini, έγινε ο πρώτος επόπτης επικινδυνότητας κρυπτογράφησης στον κόσμο που πιστοποιήθηκε με πιστοποίηση κατηγορίας 1 από το Service Organization Control ( SOC).\nΤο τεστ διεξήχθη από τη λογιστική εταιρεία Big Four Deloitte.\nΗ επιτυχία του ελέγχου SOC 1 σημαίνει ότι οι οικονομικές δραστηριότητες και οι έλεγχοι αναφοράς πελατών της Gemini έχουν συμμορφωθεί με τις απαιτήσεις του Αμερικανικού Ινστιτούτου Πιστοποιημένων Δημόσιων Λογιστών.\nΗ Κεντρική Τράπεζα των Κάτω Χωρών θέλει να ηγηθεί της ανάπτυξης του ψηφιακού ευρώ\nΟ Ripple μήνυσε το Youtube για αποτυχία να σταματήσει τις δόλιες δωρεές του XRP\nΤι είναι το [Νόμισμα]; Από ανταλλαγή σε κρυπτονομίσματα


ΑρχικήEκπαιδευτικά προγράμματαΣχολική χρονιά 2017-2018\nΤο Σχολείο μας συμμετέχει στο πρόγραμμα\nΚατά τη διάρκεια της σχολικής χρονιάς 2017-18 οι μαθητές του Γ1΄τμήματος του σχολείου μας παράλληλα με τα μαθήματά τους έχουν την ευκαιρία να μυηθούν σε εθελοντικές δράσεις βελτιώνοντας το σχολικό κλίμα και δημιουργώντας σχέσεις φιλίας και συνεργασίας. Στο πλαίσιο του εκπαιδευτικού προγράμματος «Νοιάζομαι και Δρω» οι μικροί μαθητές νοιάζονται και καλλιεργούν λαχανικά στο σχολικό λαχανόκηπο, νοιάζονται και συμμετέχουν στο πρόγραμμα ευαισθητοποιημένης ανακύκλωσης του Συλλόγου Εθελοντών «Προασπίζω», νοιάζονται και ομορφαίνουν τους διαδρόμους του σχολείου τους.\nΟ λαχανόκηπος που έγινε «Λαχανούπολη»\nΣτις αρχές του φθινοπώρου οι μαθητές του Γ1 φύτεψαν κι έσπειραν λαχανικά στον κήπο του σχολείου μας. Σημαντική ήταν η καθοδήγηση του γονέα. κυρίου Θωμά ο οποίος εκτός από οδηγίες και συμβουλές, πρόσφερε στα παιδιά φιντανάκια και σπόρους.\nΌταν τα παιδιά στο μάθημα της Γλώσσας ήρθαν σ΄ επαφή με τη Λιλιπούπολη, γεννήθηκε η Λαχανούπολη. Οι μικροί μαθητές ακούγοντας τα τραγούδια και τα επεισόδια της θρυλικής ραδιοφωνικής εκπομπής δημιούργησαν τους ήρωες και τις περιπέτειες της δικής τους μοναδικής πόλης, της Λαχανούπολης.\nΗ Λαχανούπολη ετοιμάζεται για την άνοιξη. Στόχος μας είναι να μπορούν να την απολαύσουν όλα τα παιδιά. Για να συμβεί αυτό πρέπει να εκπαιδευτούν. Πρέπει να μάθουν να περπατούν ανάμεσα στα παρτέρια χωρίς να πατούν τα φυτά, να κινούνται χωρίς να τρέχουν και να σπρώχνονται, να παρατηρούν και να θαυμάζουν με ηρεμία. Οι μαθητές του Γ1 ανέλαβαν να τους ξεναγήσουν στις ομορφιές του κήπου, να τους δείξουν τα φυτά και να τους μεταφέρουν όσα έχουν μάθει. Έγιναν λοιπόν «Ξεναγοί Λαχανούπολης» και μοιράζονται τον κήπο τους δίνοντας πληροφορίες για τη φροντίδα και την καλλιέργειά του παροτρύνοντας τους συμμαθητές τους να φυτέψουν και να φροντίσουν το δικό τους φυτό.\nΚάθε Τετάρτη στο πρώτο διάλειμμα ο κήπος του σχολείου ανοίγει για όλους τους μαθητές που επιθυμούν να τον επισκεφτούν. Οι επισκέπτες της Λαχανούπολης μπορούν να φέρουν και να φυτέψουν ένα αρωματικό φυτό στα παρτέρια της. Μπορούν επίσης να φέρουν ένα μικρό γλαστράκι και να βοηθήσουν στη δημιουργία σχολικού φυτώριου. Στη διάθεσή τους θα έχουν σπόρους δασικών φυτών και σπόρους λαχανικών από παραδοσιακές ποικιλίες του Πελίτι.\nΤο σχολείο μας συμμετέχει στο πρόγραμμα ευαισθητοποιημένης ανακύκλωσης του Συλλόγου «Προασπίζω». Οι μαθητές του Γ1 κάλεσαν τους συμμαθητές τους να συγκεντρώσουν πλαστικά καπάκια από συσκευασίες γάλακτος, χυμών και αναψυκτικών με στόχο να συμβάλουν στην αγορά αναπηρικού αμαξιδίου.\nΤο σχολικό περιβάλλον επηρεάζει τόσο την εκπαιδευτική διαδικασία όσο και τις σχέσεις όλων όσων συμμετέχουν σ΄ αυτή. Οι μαθητές μας ανέλαβαν να δώσουν ζωή και χρώμα στους λευκούς διαδρόμους διακοσμώντας τους με έργα που δημιούργησαν με αφετηρία τα μαθήματά τους. Εργάστηκαν ατομικά και ομαδικά. Συνεργάστηκαν κι εμπνεύστηκαν από τα έργα των φίλων τους.


Έγκλημα στην Αγία Βαρβάρα: Συγκλονίζει η μητέρα της 6χρονης Στέλλας | Linenet News\nΈγκλημα στην Αγία Βαρβάρα: Συγκλονίζει η μητέρα της 6χρονης Στέλλας\n«Το αγγελάκι μου στα σκουπίδια; Το παιδάκι μου δεν ήταν για τα σκουπίδια…». Ράγισε καρδιές καταθέτοντας σήμερα στο Μικτό Ορκωτό Εφετείο της Αθήνας, η μητέρα της 6χρονης Στέλλας Εικοσιπεντάκη, η οποία σύμφωνα με την απόφαση του πρωτοβάθμιου δικαστηρίου, δολοφονήθηκε τον Απρίλιο του 2017 από τον ίδιο της τον πατέρα.\nΤο αποτρόπαιο έγκλημα είχε συγκλονίσει το Πανελλήνιο αφού ο φερόμενος ως δράστης, δηλαδή πατέρας της μικρής, αφού δολοφόνησε το παιδί του πέταξε τη σορό του σε κάδο απορριμμάτων στην Αγία Βαρβάρα. Σε πρώτο βαθμό ο πατέρας της αδικοχαμένης Στέλλας είχε καταδικασθεί για τις πράξεις του σε ισόβια κάθειρξη.\nΣήμερα, η μητέρα του παιδιού, κατά τη διάρκεια της κατάθεσής της στο δευτεροβάθμιο δικαστήριο, περιέγραψε τις προσπάθειες του κατηγορουμένου να την παραπλανήσει σχετικά με την τύχη της 6χρονης κόρης τους, δεδομένου ότι η χαροκαμένη μάνα το βράδυ της δολοφονίας ήταν στο νοσοκομείο για επέμβαση χολής.\nΌπως ανέφερε η γυναίκα με δάκρυα στα μάτια, ο κατηγορούμενος μετά το έγκλημα, της έλεγε πως η κόρη τους έπεσε θύμα απαγωγής από ληστές. Είπε μεταξύ άλλων στην κατάθεσή της η μητέρα του άτυχου κοριτσιού: «Το πρωί που τον πήρα τηλέφωνο δεν το σήκωνε, μετά όταν ήρθαν οι αστυνομικοί στο νοσοκομείο τον ξαναπήρα και μου είπε: «Μπήκαν κλέφτες στο σπίτι πάθαμε κάτι φοβερό πήραν τα χρυσαφικά σου».\nΑυτή, όμως ήταν η αρχική εκδοχή του κατηγορουμένου, όπως ανέφερε η μάρτυρας, διότι στη συνέχεια και μετά από πιέσεις που εκείνη του άσκησε της είπε: «Μαζί με τα χρυσαφικά μας πήραν και τη Στελλιτσα».\nΗ μητέρα της Στέλλας συγκλονισμένη προσπαθούσε και σήμερα, ενώπιον των δικαστών, να δώσει απαντήσεις στα τεράστια «γιατί» που την βασανίζουν. «Είναι δυνατόν να σκηνοθετήσει ότι μας κλέψανε τα χρυσαφικά; Να πάρει σακούλα και να πάει να πετάξει το παιδί;» είπε και συνέχισε: «Αν δεν σταματούσε η αστυνομία το απορριμματοφόρο που θα το έβρισκα το παιδί μου; Το αγγελάκι μου στα σκουπίδια, το παιδάκι μου αυτό δεν ήταν για τα σκουπίδια… Αυτό το γιατί μας τρώει. Εκείνος μου είπε ότι έγινε κατά λάθος γιατί έκλαιγε η μικρή και για να μην ξυπνήσει ο αδελφός της έκλεισε τη μύτη και το στόμα. Εάν ήθελε να την κάνει μόνο να σωπάσει γιατί της έκλεισε και τη μύτη; Αν έγινε κατά λάθος να το δεχτώ, αλλά γιατί τόσα ψέματα, γιατί δεν πήρε το ΕΚΑΒ αλλά πήγε και την πέταξε στον κάδο;».\nΣτη συνέχεια στο βήμα του μάρτυρα ανέβηκε για να καταθέσει αστυνομικός της Διεύθυνσης Ανθρωποκτονιών, ο οποίος είχε χειριστεί την υπόθεση δολοφονίας της 6χρονης Στέλλας.\nΟ μάρτυρας συγκλονισμένος ανέφερε στο δικαστήριο: «Μαζί με τη φωτιά στο Μάτι είναι η υπόθεση που με στοιχειώνει. Μου έχει μείνει η εικόνα την στιγμή που βγάζουνε τη Στέλλα από τον κάδο, σαν να κοιμάται. Όχι, δεν του άξιζε του παιδιού να πεταχτεί στον κάδο».


Θεολογικό ιστολόγιο Λάρισας: Αγιοβασιλόπιτα Ενωσης θεολόγων ν. Λάρισας\nΠΑΡΑΡΤΗΜΑ ΝΟΜΟΥ ΛΑΡΙΣΑΣ Ανθίμου Γαζή 35,\nΛάρισα (ΤΚ 41222) Τηλ. – Fax: 2410 – 618007\nΠΡΟΣ: Τους κ.κ. θεολόγους των σχολικών μονάδωνΒ/βάθμιας εκπ/σης ν. Λάρισας\nΑγαπητοί συνάδελφοι, Καλή Χρονιά!\nΣας ανακοινώνουμε ότι το Παράρτημά μας διοργανώνει εκδήλωση κοπής της παραδοσιακής αγιοβασιλόπιτας το ερχόμενο Σάββατο, 2 Φεβρουαρίου 2008 και ώρα 5 μ.μ. στον ιερό ναό του Αγ. Αντωνίου Λάρισας (δίπλα από το Στρατιωτικό Νοσοκομείο).Θα προηγηθεί η τέλεση εσπερινού στον οποίο θα προστεί ο προϊστάμενος του ναού π. Χριστόδουλος Οικονόμου και θα ακολουθήσει η κοπή της αγιοβασιλόπιτας από την Διοικούσα Επιτροπή του Παραρτήματος. *\nΣτην εκδήλωση θα παρευρεθεί και θα μιλήσει ο καθηγητής Παιδαγωγικής και κοσμήτορας της Θεολογικής Σχολής του Α.Π.Θ. κ. Ιωάννης Κογκούλης, με θέμα της ομιλίας του "Ηθική αγωγή και σχολείο".Σας περιμένουμε, για να ενώσουμε όλοι μαζί τις ευχές μας για μια καλή κι’ ευλογημένη χρονιά.\nΟ Γραμματέας Χάρης Ανδρεόπουλος\nΑναρτήθηκε από Xaris Andreopoulos στις 6:30 μ.μ.


Μελισσοκομική Κέρκυρας Βασιλάκης | ΝΟΜΗ - nomeefoods.gr\nE: office@mrhoney.eu http://www.mrhoney.eu\nΑπό το 1981 η οικογένεια Βασιλάκη ασχολείται με την μελισσοκομία. Η αγάπη για τη μέλισσα και το μεράκι για δουλειά έχουν σαν αποτέλεσμα την παραγωγή υψηλής ποιότητας προϊόντων κυψέλης. Σήμερα, η δεύτερη γενιά της οικογένειας Βασιλάκη στην μελισσοκομία, συνεχίζει την παράδοση με την παραγωγή πιστοποιημένων βιολογικών προϊόντων. Σαν σκοπό μας έχουμε την παραγωγή εκλεκτών μελισσοκομικών προϊόντων αλλά και την προώθησή τους στον καταναλώτή στην φυσική τους κατάσταση.\nΣε μια εποχή που η εξάσκηση της μελισσοκομίας είναι πολύ δύσκολη, η επιμονή, η αγάπη, η προσπάθεια, ο σεβασμός στην φύση και η γνώση της μελισσοκομίας από την οικογένεια Βασιλάκη σας προσφέρει μία γκάμα από άριστα μελισσοκομικά προϊόντα της Κέρκυρας, όπως: μέλι, γύρη, βασιλικό πολτό, κηρήθρα με μέλι.\nΑνταποκρινόμενη στις σύγχρονες απαιτήσεις των καταναλωτών για την υγειϊνή των τροφίμων, η επιχείρισή μας εντάχθηκε από το 2003 στο πρόγραμμα LEADER + για την ίδρυση τυποποιητηρίου μελιού στον Βάτο του Δήμου Παρελίων.\nΗ επένδυση χρηματοδοτήθηκε από το Υπουργείο Αγροτικής Ανάπτυξης και Τροφίμων μέσω της ΑΓΡΟΚ Α.Ε. και ολοκληρώθηκε το 2007. Περιελάμβανε κτιριακές εγκαταστάσεις 350 τ.μ., μηχανολογικό εξοπλισμό (χημείου, τυποποίησης) και πιστοποιήσεις βιολογικού προϊόντος καθώς και σύστημα διασφάλισης ποιότητας και υγειϊνής τροφίμων HACCP πιστοποιημένο κατά ISO22000.\nΔίνουμε έμφαση στη διαδικασία τυποποίησης καθώς και σε θέματα που αφορούν την υγειϊνή και ασφάλεια των προϊόντων μας, έτσι ώστε να προσφέρουμε στον καταναλωτή ένα άριστο ποιοτικό μέλι. Για τον σκοπό αυτό στην μονάδα μας λειτουργεί οργανωμένο χημείο στο οποίο γίνονται οι απαραίτητες αναλύσεις.\nΌλα αυτά διασφαλίζονται όπως αναφέραμε πιο πάνω από την εφαρμογή συστήματος HACCP πιστοποιημένο κατά ISO22000.\nΜέλι Άνθι – Βασιλάκης\nΛουκούμι με βιολογικό Μέλι Κερκύρας & Αμύγδαλα – Βασιλάκης\nΛουκούμια με Βιολογικό Μέλι Κέρκυρας – Βασιλάκης\nΜέλι Κέρκυρας – Βασιλάκης\nΜέλι Ερείκουσας – Βασιλάκης


Ενδιαφέρουσες εκδηλώσεις στην «Αλκυονίδα»\nΠαρασκευή, 05 Μάιος 2017 09:32\nΠολύ ενδιαφέρουσες εκδηλώσεις θα φιλοξενήσει τις επόμενες μέρες το «Αλκυονίς New Star Art Cinema».\nΣυγκεκριμένα, την Κυριακή 7 Μάη, στις 14.00, διοργανώνεται εκδήλωση για τον εορτασμό της 9ης Μάη, μέρας της Αντιφασιστικής Νίκης των Λαών. Συμμετέχοντες: Λιουντμίλα Μπονταρένκο, Γαλίνα Γρινκό, Ελενα Ουσμάνοβα και στούντιο Χαρούμενες Νότες, Ελισάβετ και Μαξί Κλονόβσκι, Αρμένικο χορευτικό συγκρότημα Avetis Dans, Φολκλόρ χορευτικό συγκρότημα Μόλδοβα, Ελευθερία Παραδία και το θέατρο χορού Μπεριόσκα.\nΜε αφορμή τη συμπλήρωση 160 χρόνων από το θάνατο του Διονυσίου Σολωμού, την Κυριακή 7 Μάη, στις 19.00, θα ανέβει η θεατρική παράσταση «Ο Κρητικός (Υμνος εις τον Ερωτα)», σε σκηνοθεσία Μάριου Ιορδάνου και θεατρική διασκευή - χορογραφίες Σοφίας Καζαντζιάν. Η παράσταση βασίζεται στο αριστούργημα του εθνικού ποιητή της Ελλάδας «Ο Κρητικός», και είναι υπό την αιγίδα της Ενωσης Ζακυνθίων Αθήνας.\nΤη Δευτέρα 8 Μάη, στις 19.30, θα πραγματοποιηθεί εκδήλωση τιμής για τον Φιντέλ Κάστρο. Στην εκδήλωση θα παρευρεθεί και θα μιλήσει η πρέσβειρα της Κούβας στην Ελλάδα, Zelmys Maria Dominquez Cortina. Θα χαιρετίσουν εκπρόσωποι από τον Ελληνοκουβανικό Σύνδεσμο Φιλίας και Αλληλεγγύης, την ΕΕΔΥΕ και την ΕΕΔΔΑ. Μετά την ομιλία της, θα ακολουθήσει η προβολή του ντοκιμαντέρ «FIDEL CASTRO ΓΙΑ ΠΑΝΤΑ» της Gladys Rubio.\nΤην Τετάρτη 10 Μάη, στις 21.00, αφιέρωμα στον Μάνο Λοΐζο με τίτλο «Η μέρα εκείνη δεν θ' αργήσει». Το αφιέρωμα περιλαμβάνει αποσπάσματα από σημαντικούς σταθμούς στη δισκογραφία και στα μεγάλα έργα του Μάνου Λοΐζου. Η επιλογή τραγουδιών έγινε από τα άλμπουμ ή κύκλους τραγουδιών: Ο σταθμός - Θαλασσογραφίες - Ευδοκία - Να 'χαμε τι να 'χαμε - Καλημέρα ήλιε - Τα τραγούδια το δρόμου - Τα Νέγρικα - Τα τραγούδια μας - Πρώτες εκτελέσεις - Τα τραγούδια της Χαρούλας - Για μια μέρα ζωής - Γράμματα στην αγαπημένη, σε δικούς του, μουσική και στίχους, αλλά και στίχους Λευτέρη Παπαδόπουλου, Δ. Χριστοδούλου, Γιάννη Νεγρεπόντη, Φώντα Λάδη, Μανώλη Ρασούλη, Πυθαγόρα και τον τελευταίο του δίσκο «Γράμματα στην Αγαπημένη», σε στίχους του Τούρκου ποιητή Ναζίμ Χικμέτ με απόδοση στα ελληνικά του Γιάννη Ρίτσου.\nΣυμμετέχουν: Νίκος Θεοδωράκης (τραγούδι, κιθάρα), Αμερίσσα Φτούλη (τραγούδι), Βασίλης Θαλασσινός - Tσαρτσαρας (μπουζούκι), Φίλιππος Παχνιστής (πιάνο), Παναγιώτης Τσίτσικας (κιθάρες) και ο Νίκος Τουλιάτος (κρουστά).\nΑπό χτες Πέμπτη, στον θερινό κινηματογράφο «Ζέφυρος» και στην «Αλκυονίδα» προβάλλεται σε επανέκδοση από τη «New Star» το σοβιετικό αριστούργημα του Σεργκέι Αϊζενστάιν, «Το παλιό και το νέο - Η γενική γραμμή».\nΗ ταινία «Το παλιό και το νέο - Γενική Γραμμή», η οποία άρχισε να γυρίζεται μετά το «Θωρηκτό Ποτέμκιν», το 1926, και ολοκληρώθηκε μόνο μετά τον «Οκτώβρη», το 1929, αποτελεί ουσιαστικά μια «γέφυρα» που «ενώνει» τις δύο αυτές ταινίες.\nΜε την ταινία αυτή, ο Αϊζενστάιν εικονοποιεί το ιστορικό γίγνεσθαι της περιόδου, της σταδιακής δηλαδή συνένωσης των μικρών αγροτικών καλλιεργειών, ώστε οι φτωχοί αγρότες να γλιτώσουν την εκμετάλλευση και τους εκβιασμούς των κουλάκων.


O David Sutton θεωρείται αρχιτέκτονας αυτού του συνδυασμού. Κληρονόμησε τα αυτοκίνητα από το Boreham όταν το μπλε οβάλ σταμάτησε την επίσημη εμπλοκή του πρωτάθλημα. Εξαργυρώθηκαν έτσι τρόπον τινά, οι εξυπηρετήσεις που είχε κάνει το ’78, προς το αγωνιστικό τμήμα του εργοστασίου, οι οποίες μπορεί να μην ήταν υπέρ του συνδικαλιστικού κινήματος των εργαζομένων, αλλά σε κάποιο βαθμό έσωσαν το αγωνιστικό του prestige.\nΤο υλικό συνεπώς υπήρχε, αλλά άνευ της χρηματοδότησης της British Tobacco και το ιδιαίτερα δημοφιλές, τότε, προϊόν της Rothmans, το εγχείρημα δεν θα είχε προοπτικές. Φρόντισε για αυτό ο έτερος Δαυίδ, o Richards ένας οξυδερκής Βρετανός, που πέρα από το ρόλο να τιθασεύει τον οδηγό του από το δεξί κάθισμα, είχε δείξει ότι ξέρει να οσμίζεται με τέχνη το μονοπάτι του χρήματος.\nΤέλος, πίσω από το βολάν, βρέθηκε ένα καθαρόαιμο Σκανδιναβικό ταλέντο, που στα 29 του χρόνια είχε αρχίσει να αντιλαμβάνεται τη χρυσή τομή ανάμεσα στην ταχύτητα, τη στρατηγική και το αποτέλεσμα. Τούτων των σημείων ευθυγραμμισμένων στο τέλος του 1981 ο Ari Vatanen έγινε παγκόσμιος πρωταθλητής. Κατοχύρωσε τον τίτλο στον τελευταίο αγώνα, το δύσκολο και απρόβλεπτο R.A.C. μέσα από 175 συμμετοχές, είκοσι από τις οποίες κορυφαίες, 65 ε.δ. που κέρδισαν 16 πληρώματα. Τερμάτισε δεύτερος, πολύ πίσω από το συμπατριώτη του Η. Mikkola και το τετρακίνητο Quattro που μοιραία κυριάρχησε στις λασπωμένες συνθήκες.\nΣτη μάχη δεν κατάφερε να μπει ο προπορευόμενος μέχρι τότε στην βαθμολογία του πρωταθλήματος, Guy Fréquelin. Όταν εγκατέλειψε από αντλία καυσίμου το Lotus Talbot που οδηγούσε, βρισκόταν στην 7η θέση, που δεν του πρόσφερε τους απαιτούμενους βαθμούς για να κατακτήσει τον τίτλο, εφόσον ο Vatanen τερμάτιζε δεύτερος, πράγμα που συνέβη.\nΗ Θαυμαστή πορεία της ομάδας που διηύθυνε ο Sutton, είχε ξεκινήσει με μια 2η θέση στη Σουηδία, νίκη στην Ελλάδα, νίκη στη Βραζιλία, αλλά και στην πατρίδα του Ari, τις περίφημες χίλιες λίμνες, καθώς και συλλογή πολύτιμων βαθμών στο Σαν Ρέμο (πρώτη νίκη γυναικείου πληρώματος Mouton - Pons) και στην Ακτή Ελεφαντοστού. Εννοείται ότι στις μέρες μας, είναι αδιανόητο να κερδίσει ε.δ. πλήρωμα μη εργοστασιακής ομάδας, πόσω δε μάλλον αγώνα, ή ακόμα περισσότερο τον τίτλο.\nΡητορικό συνεπώς το ερώτημα, για το ποια εποχή ήταν πιο ενδιαφέρουσα. Να αναφερθεί μόνο ότι πριν σαράντα χρόνια, βαθμολογήθηκαν 63 οδηγοί μέσα στους οποίους τρεις Έλληνες (Γ. Μοσχούς, Κ. Αποστόλου, Π. Μοσχούτης), και 14 κατασκευαστές. Διοργανώθηκαν 12 αγώνες όπου επικράτησαν εννέα διαφορετικοί νικητές, οι οποίοι οδήγησαν αυτοκίνητα επτά διαφορετικών κατασκευαστών. Με τις περισσότερες συμμετοχές στο Monte (263), λιγότερες στο Côte d'Ivoire (51). Με περισσότερα από 6.000 χλμ. των εκατοντάδων διαφορετικών ειδικών διαδρομών, την ώρα που τόσο το Σαφάρι και ο αγώνας στην Ακτή Ελεφαντοστού δεν είχαν ε.δ.\nΚαι κάτι ακόμα. Όλα τούτα με αυτοκίνητα που τα έβλεπες στους δρόμους του κόσμου. Αυτά, ας θυμηθούμε με αφορμή την απώλεια του D. Sutton.\nυ.γ. Κοινά σημεία, σε αυτό που συνέβη το ΄81, υπάρχουν με εκείνο που έγινε το '17. Όπου πάλι τα αυτοκίνητα του μπλε οβάλ κυριάρχησαν και στους δυο μάλιστα τίτλους, αλλά τα δεδομένα ήταν αρκετά διαφορετικά. To πρωτάθλημα έχει 13 αντί για 12 αγώνες, με πολύ μικρότερη διάρκεια και ακόμα λιγότερες ε.δ. Πηγαίνει δυο φορές στην Ν. Αμερική, αλλά αντί για Βραζιλία σε Μεξικό, ενώ η Αργεντινή παραμένει σταθερή, επισκέπτεται και την Αυστραλία, αλλά αδιαφορεί για την Αφρική. Λείπει ο δικός μας αγώνας, το Δ.Ρ.Α., ενώ φιγουράρει στο καλεντάρι το απολύτως άχρωμο, αδιάφορο ράλυ της Γερμανίας. O αγώνας με τις περισσότερες συμμετοχές είναι η Κορσική (78, ενώ ονομάζεται Che Guevara Energy Drink Tour de Corse, τι σχόλιο χωράει άραγε εδώ;). Ο αγώνας με τις λιγότερες συμμετοχές είναι της Αργεντινής με μόλις 22.\nΟι ομάδες μετέχουν με τρία αυτοκίνητα, βαθμολογήθηκαν 26 οδηγοί, προφανώς κανείς Έλληνας και τέσσερις ομάδες. Τον τίτλο κατέκτησε ο Sébastien Ogier τoν πέμπτο σερί στα 34 του χρόνια με δυο νίκες μια εγκατάλειψη και πόντους σε όλους τους υπόλοιπους αγώνες, ενώ ο δευτεραθλητής Thierry Neuville 29 χρονών τότε μπορεί να πέτυχε τέσσερις νίκες αλλά δεν έδειξε την απαιτούμενη σταθερότητα. Τέλος η η ομάδα του Sutton, έστω και με τα χρήματα της British Tobacco, είχε πάρα πολλά να ζηλέψει από την M-Sport η οποία διαχειρίστηκε πολλαπλάσιους προϋπολογισμούς και κυρίως υπήρξε εργοστασιακό υβρίδιο.


Η αρωγή του Εργατικού Κέντρου Λαυρίου, θα μείνει χαραγμένη στα καρέ αυτής της ταινίας και στην καρδιά μας . Μέλη του Εργατικού Κέντρου, για τέσσερις συνεχόμενες μέρες, αποκτούσαν ειδικότητες που εκ των πραγμάτων, ο ανύπαρκτος προϋπολογισμός μας δεν μπορούσε να καλύψει. Όμως ποιές θα μπορούσαν να ήταν καλύτερες βοηθοί ενδυματολόγου από δυο εργάτριες και ποιος θα μπορούσε να ήταν καλύτερος ηλεκτρολόγος από έναν εργάτη ηλεκτρολόγο; Έτσι, με τα πενιχρά μας μέσα αλλά με την βοήθεια πολύτιμων ανθρώπων, προσπαθήσαμε να γυρίσουμε μια ταινία εποχής.\nΑναγνωρίζουμε τις όποιες αδυναμίες μπορεί να έχει το αποτέλεσμα σε ένα εγχείρημα που χρειάζεται λεφτά αλλά δεν τα έχει. Όμως δεν το μετανιώσαμε πότε, γιατί τα πρόσωπα που έλαμπαν κατά τη διάρκεια των γυρισμάτων, τα χαμόγελα τους, η πρωτοφανής ησυχία που γινόταν όταν ξεκίναγε η λήψη, η αυτοθυσία των μελών του Εργατικού Κέντρου για να μας παρέχουν παραπάνω από τα απαραίτητα (τους χαρακτηρίζει σε όλες τις πτυχές της δράσης τους ), είναι από τα πράγματα που δεν θα ξεχάσουμε πότε…\nΕργατοϋπαλληλικό Κέντρο, Λαύριο, Μακρόνησος


Βλαντιμίρ Πούτιν Αλέξης Τσίπρας Ρωσία Κύπρος Συμφωνία των Πρεσπών\n07/12/2018, 15:51 54\nΡωσία: Συνάντηση Τσίπρα – Πούτιν στο Κρεμλίνο μετά από τριάμισι χρόνια\nΟ Αλέξης Τσίπρας έγινε δεκτός στο Κρεμλίνο από τον Βλαντιμίρ Πούτιν – «Η ιστορική σχέση συνεργασίας ανάμεσα στις δύο χώρες μας παραμένει αναγκαία» είπε ο Έλληνας πρωθυπουργός\nΕπίσκεψη Τσίπρα στη Μόσχα: Το μπλε φουλάρι που τράβηξε την προσοχή του Μεντβέντεφ\nΟ πρωθυπουργός νωρίτερα κατέθεσε στεφάνι στο μνημείο του Αγνώστου Στρατιώτη - Θα ακολουθήσει η συνάντηση με τον Βλαντιμίρ Πούτιν\nΟ κ. Πούτιν χαρακτήρισε «σαχλαμάρες» τα περί συνωμοσίας της Μόσχας κατά της Αθήνας και διαφώνησε με τις απελάσεις ρώσων διπλωματών από την Ελλάδα, ενώ άφησε σαφείς αιχμές για τις σχέσεις του πρωθυπουργού με τον αμερικανικό παράγοντα.\nΣυνάντηση με τον Πρόεδρο της Ρωσίας Vladimir Putin @KremlinRussia_E στο Κρεμλίνο. pic.twitter.com/wzWgagW3D7\nΟ ίδιος, εξέφρασε την πεποίθησή του ότι «η Ελλάδα μπορεί να παίξει το ρόλο γέφυρας μεταξύ Ρωσίας και ΕΕ με βάση το διεθνές δίκαιο, το σεβασμό της ασφάλειας και της σταθερότητας. Με βάση αυτές τις αρχές πορευόμαστε και γι' αυτό πιστεύουμε ότι είμαστε αξιόπιστοι σύμμαχοι και εταίροι».\nΔιαφορετικές θέσεις Τσίπρα - Πούτιν στα ενεργειακά\nΑναρωτιέμαι τι κατασκόπευαν οι Ρώσσοι στην ΕΛΛΑΔΑ , αφού η απόφαση τους για το βέτο στο Σκοπιανό ήταν ολοφάνερη εξ αρχής , άρα η παραγγελία του Παιατ πήγε στράφι . Η ΕΛΛΑΔΑ πάντα κινιότανε με γνώμονα τρίτων , η αυτοί ήταν από τις Βρυξέλλες η από Ουάσιγκτον , και εδώ φάουλ κάναμε λέγοντας το παραμύθι . S-400 , δεν στέλνεις μήνυμα όταν γνωρίζεις ότι θα υλοποιηθεί το ντιλ , απλά ζητάς από τον κατασκευαστή να αναβαθμίσει τα δικά σου S-300 στο επίπεδο των S-400 με χρηματοδότηση της Ρωσσίας και αποπληρωμή με αγροτικά προϊόντα , αυτό είναι μήνυμα , το άλλο λέγεται παρακάλια άνευ ουσίας , ούτε ενδιαφέρει της Ρωσσίας το casus belli κατά ΕΛΛΑΔΟΣ από Τουρκία , μη ξεχνάμε από πού πετάνε στην Μαύρη Θάλασσα τα ΝΤΡΟΝ των ΗΠΑ . Όλα τα λεφτά είναι η αλήθεια των συνομιλιών που κρύβεται στα λεγόμενα του ΠΟΥΤΙΝ , <<<Δώσαμε έμφαση στην εμπορική και επενδυτική συνεργασία>>> . Όλα τα άλλα είναι λόγια του αέρα . Τσίπρας: Η Ελλάδα αποτελεί πυλώνα ασφάλειας και σταθερότητας . Αμ δεν είμαστε πυλώνας ασφάλειας και σταθερότητας αφού δημιουργήσαμε με το ΣΚΟΠΙΑΝΟ μελλοντικό πρόβλημα στα Βαλκάνια και γιατί όχι Ευρώπη . Σίγουρα δεν είναι εύκολο να συνομιλείς με χώρα που έχει βαριά χαρτιά στα χέρια της , ενώ εσύ έχεις εντολές τρίτων . Τα εξοπλιστικά της Τουρκιάς δεν αφορούν την Ρωσσία , αφορούν εμάς άλλα η Ρωσσία δεν είναι μέλος του ΝΑΤΟ και ΕΕ που τόσο διαφημίζει ο Αλέξης κάθε λίγο και λιγάκι . Και να ξεπεράσει της δυσκολίες η ΕΛΛΑΔΑ δεν αλλάζει κάτι , όποτε οι ευχές έχουν καθαρά ευχητήρια αξία , η αλλιώς από ευγένεια το είπε ο Βλαδίμηρος . Η Ρωσσία έπαιξε έξυπνα το χαρτί του ΤΑΣΣ , δεν είπε στην Κύπρο κάνατε συμφωνία , είπε εάν αυτά αληθεύουν θα λάβουμε τα μέτρα μας ,όσοι παρακολουθούν από κοντά το ΚΥΠΡΙΑΚΟ γνωρίζουν την θετική προσφορά της ΕΣΣΔ και μετέπειτα Ρωσσίας στο ΚΥΠΡΙΑΚΟ . Η Ρωσσία έχει γέφυρες στην κεντρική Ευρώπη με την ΕΕ , η γέφυρα είναι το Βερολίνο , δηλαδή η ταΐστρα μας . Ενεργειακά , η Ρωσσία ποτέ δεν είπε θέλω μονοπώλιο , πάντα λέει εμπόριο με κανόνες ,και όχι αποκλεισμούς όπως απαιτούν μερικοί από την ΕΕ και ΗΠΑ ,κατάλαβες κυρ Τσιπρας ! ΚΑΙ τώρα μπορείς να μασήσεις την γραβάτα σου σαν τον Σαακασβιλη το 2008 .\nΑλέκση, σε είπανε σαχλαμάρα. Το κατάλαβες;\n0 εις το πηλικο (αναμενομενο)\nΑπορω τι πηγε να κανει...\nΜπραβο ρε Τσιπρα! Εισαι ενα υπακουο αβουλο πλασμα. Να σε χαιρονται οι Αμερικανοι που σε κατεχουν. Ζητω η ξεφτιλα! ΖΗΤΩ!\nΤο 2010 μας είχατε ζαλίσει όλοι τα αυτιά και λέγατε Ότι ο Παπανδρέου είναι προδότης επειδή δεν παίρνει τα λεφτά του Πούτιν για να μην μπούμε στο μνημόνιο. Από τότε κυβέρνησαν και Νέα Δημοκρατία και ΣυΡιζΑ που είναι ρε συντροφιά τα ρούβλια του Πούτιν που θα μας έσωζαν;ότι ανοησία ακούσετε την υιοθετείτε. Εσείς ήσασταν οι πατριώτες και ο Παπανδρέου μέσα στο μυαλό σας προδότης.στα λόγια όλοι καλοι είμαστε...\nΠάψε βρε τσυπραίε εσύ που έχεις και άποψη απο τη γιαγιά σου. Άντε τράβα στη γωνιά σου, ξέρουμε εμείς τι θα κάνουμε με αυτό το βούρλο που το παίζει πρωθυπουργός\nΤσίπρας πράκτορας των ΗΠΑ\nπιο μεγάλο ρετάλι και πράκτορα των ΗΠΑ δεν υπήρξε ποτέ. Αυτός δεν είναι αριστερός είναι ρουφιάνος τον ΗΠΑ και κατακάθι. Ζητάει από τον Πούτιν να μην πουλήσει στην Τουρκία s400 με πρόσχημα δήθεν την εθνική ασφάλεια της Ελλάδας. Καλά του είπε ο Πούτιν ότι είναι σαχλαμάρας. Η επιθετικότητα της Τουρκίας υπάρχει γιατί την υποστηρίζουν οι ΗΠΑ και όχι γιατί θα αγοράσει S400 ένα ουσιαστικό αμυντικό όπλο. Αν αγόραζαν οι Τούρκοι πάτριοτ θα πήγαινε στις ΗΠΑ και θα τους παρακαλούσε να μην πουλήσουν πάτριοτ στην Τουρκία; Όχι φυσικά. Εδώ δεν το έκανε για το f35 που η προμήθεια του από την Τουρκία αλλάζει άρδην την Ισορροπία στο Αιγαίο, το οποίο σε περίπτωση σύγκρουσης, με τα χαρακτηριστικά stealth, θα αποτελέσει το πρώτο επιθετικό όπλο που θα χρησιμοποιηθεί για να καταστρέψει όλες τις υποδομές της Ελλάδας. Άρα τι έκανε το καθίκι στην Ρωσία. Πήγε να υποστηρίξει τα αμερικανικά συμφέροντα με το πρόσχημα ότι ενδιαφέρεται για την ασφάλειας της Ελλάδας.\nΠότε θα καταλάβουμε επιτέλους ότι η Ελλάδα δεν έχει φίλους ή συμμάχους πάρα μονάχα εχθρούς. Ολοι μας δουλεύουν και μας κάνουν ότι θέλουν μόνο και μόνο για να αποσπάσουν τα συμφέροντα μας. Όντας μια χώρα σε γεωστρατηγικο σημείο, με πηγές πετρελαίου και σταυροδρόμι ανατολής δύσης και 3 ηπείρων, είμαστε οι πλέον αδύναμοι κρίκοι για να μας εκμεταλλευονται όλοι. Μη ξεχνάμε ότι ήδη από την ίδρυση του ελληνικού κράτους φρόντισαν να μας καταχρεωσουν για να μας ελέγχουν με οικονομικό πόλεμο.. Αλλιώς η Ελλάδα τώρα θα βρισκόταν σε μεγαλεία..\nΡε φίλε έζησα για να δω το σταλινικό παραγωγό του ΚΚΕ κ έπειτα του ΚΚΕ ες. Να πηγαίνει Ρωσία να στηρίξει ΝΑΤΟ ! Αυτός που παρότρυνε τον κόσμο στον δρόμο να τρώει ξύλο με το σλόγκαν «αμερικανοί δολοφόνοι των λαών « Ωχ Θεέ μου τι άλλο θα δω;;\nΑΠΟΛΥΣΤΕ ΤΩΡΑ ΟΛΟΥΣ ΤΗΣ ΕΡΤ\nΣτην ελληνική τηλέοραση παρακολουθούμε με οργή, εκπομπές που στηρίζουν την απόσχιση της Μακεδονίας και της Θράκης από την Ελλάδα, και εξυμνούν τους εκπροσώπους του ψευδομακεδονισμού που σήμερα απειλεί την εδαφική ακεραιότητα της χώρας μας.